

**TUDATOSSÁG  FENNTARTHATÓSÁG  EGYÜTTMŰKÖDÉS**

**ÜZLETI TERV 2018**

**TARTALOMJEGYZÉK**

Vezetői összefoglaló…………………………………………………………………..4

Cégismertető……………………………………………………………………..........5

Távhő fejlesztési koncepció……………………………………………………….….6

Piacbővítés- új fogyasztók…………………………………………………………....8

Pályázatok……………………………………………………………………..………10

2018. évi üzleti terv…………………………………………………………………...13

2018. évi cash- flow terv………………………………….…………………….…....28

2018. évi beruházási és karbantartási terv………………………………………...31

2018. évi energetikai terv……………………………………………………….…...44

2018. évi humánerőforrás terv…………………………………….…………..........55

2018. évi marketing terv………………………………………………….…….….…66

**Vezetői összefoglaló**

A Szombathelyi Távhőszolgáltató Kft. meghatározó szereplője a szektornak, emellett kulcsszerepe van Szombathely **energiaellátásában**. A vállalat mind a lakosság, mind az intézmények és egyéb felhasználók számára előnyös feltételeket kínál.

A Szombathelyi Távhőszolgáltató Kft. célja felhasználó-központú szolgáltatás kialakítása, amely ko**rszerű és környezetbarát technológiák** alkalmazásával biztosítja a fogyasztók számára a gazdaságos, biztonságos és hatékony szolgáltatást.

Cégünk az elavult fűtési rendszerek felújítását és korszerűsítését az energiahatékonyság növelése érdekében kiemelten kezeli, valamint szorgalmazza a távhővezetékhez közel eső **lakóépületek és közintézmények távhőre való csatlakoztatását**. Az energia-beszerzési piacon belül feladatunknak érezzük a többpontos betáplálás és az alternatív hőtermelés lehetőségeinek vizsgálatát.

Küldetésünknek tekintjük a **megújuló energiaforrások felhasználási arányának növelését**, a fosszilis energiahordozóktól – elsősorban földgáztól – való függőség csökkentését.

Vállalatunk célja, hogy szolgáltatásunk modernizálásával, alternatív eszközök alkalmazásával és megújuló energiaforrások bevonásával növeljük versenyképességünket, valamint vonzó és hatékony szolgáltatást nyújtsunk ügyfeleinknek. Szeretnénk, ha felhasználóink megismerkednének a szolgáltatás működésével, partnereinkként együttműködnének velünk és elégedettségük a távhőszolgáltatás minőségével együtt növekedne.

ASzombathelyi Távhőszolgáltató Kft**. jövőképének** eléréséhez szükséges fő lépések:

* Hőtermelési struktúra átalakítása (olcsóbb hő, megújuló alapú hőtermelés),
* Elosztási rendszerek korszerűsítése, hálózati veszteség csökkentése, hőközpontok korszerűsítése,
* Költségosztás transzparenssé tétele, on-line („smart”) költségosztás elterjesztése,
* Fogyasztói tudatformálás, hatékony energia felhasználásra ösztönzés,
* Fogyasztószám növelés.

A **„zöld” távhőszolgáltatás** fontos szerepet játszik városunk energiastratégiájában és klímapolitikájában. A Szombathelyi Távhőszolgáltató Kft kialakított stratégiája igyekszik megfelelni a fenti tulajdonságoknak.

Társaságunk célja hogy a távfűtés, **értéknövelő ingatlanpiaci tényező** legyen a közeljövőben. Elősegítő tényezők ehhez további új fogyasztók csatlakoztatása, a távhő megítélésének további javítása („**Zöldülj velünk!” program**), versenyképes piaci konstrukciók kialakítása.

Szolgáltatásunkkal hozzá kívánunk járulni Szombathely Klímavédelmi és Energia Stratégiájának megvalósításához, városunk környezeti értékeinek, híresen tiszta levegőjének megőrzéséhez a következő generációk számára. Környezeti és társadalmi felelősségtudatunkat képviseli **Mikes Kelemen utcai bio-fűtőművünk**, melyet büszkén állítottunk városunk lakóinak szolgálatába. A megújuló alapú távhő fejlesztés nagymértékben hozzájárulhat a Szombathelyen az **üvegházhatású gázok éves csökkentéséhez**. (Kormány által elvárt érték 7777,28 tonna CO2). A bio-fűtőmű bővítésével, mint megújuló erőforrást felhasználó létesítmény eredőben 6013,8 t/év üvegházhatású – elsősorban szén-dioxid - gázkibocsátás elkerülését teszi lehetővé, ami nagyjából 2.300 személyautó éves kibocsátásának felel meg, nagymértékben hozzájárulva ezzel a városi levegő tisztaságához.

A városi távhő kedvező, hiszen az egyéni fűtési rendszerek **lokális is tisztátalan kibocsátásával** szemben a távhőtermelés emissziója nagy magasságban jelentkezik, ráadásul a hőtermelő egységeknél korszerű füstgáztisztító technológiákat alkalmazunk. A káros anyagok kibocsátásának területi eloszlása így jóval kedvezőbb, a végső felhasználásra vetített emisszió pedig jóval alacsonyabb, mint az egyedi fűtési megoldásoknál. A távhő Vízöntő területén közel 6.600 lakást fűt egy kéménnyel, vagyis jelentősen kevesebb szennyezéssel, gáz elégetésével állítja elő a hőt, mint 6.600 lakás kazánja, kéménye.

A távfűtés előnye, hogy többé nem halna meg senki szén-monoxid mérgezésben. A környezetbarát távhős fűtéssel érdemben nőne annak az esélye, hogy fűtési szezonban elkerülhető legyen a szmogriadó.

Fontosnak tartjuk, hogy távhőszolgáltatásunkkal a fogyasztóinkat jó minőségben kiszolgáljuk és a **fogyasztóvédelmi előírásoknak** megfelelő szolgáltatást biztosítsunk. **Fogyasztóink széles körben tájékozódhatnak** szolgáltatásainkról mind személyesen ügyfélszolgálatunkon, mind online oldalunkon, ahol folyamatos és szerteágazó ügyintézésre biztosítunk lehetőséget.

**CÉGISMERTETŐ**

A Szombathelyi Távhőszolgáltató Kft. (továbbiakban TÁVHŐ Kft.) 25 éve meghatározó szereplője a szektornak, emellett kulcsszerepe van Szombathely város energiaellátásában**. Szolgáltatásunk klímapolitikai szempontból olyan lehetőségeket rejt magában, melyek városunk védelmét, a tiszta levegő megőrzését garantálhatják.**

A vállalat tulajdonosa 75 %-os arányban a SZOVA Zrt., 25 %-os arányban az E-ON Energiatermelő Kft. A tulajdonosi háttér biztosítja a szükséges gazdasági és szakmai felügyeletet cégünk működése felett.

A távhőszolgáltatás az energiagazdálkodásban betöltött szerepe mellett jelentős környezetvédelmi és várospolitikai tényező. A távhőellátás struktúrájában minél nagyobb szerepet kell kapnia a környezetkímélő, megújuló energiaforrásoknak. Alapvető tehát, hogy a szombathelyi energiapiacon olyan infrastruktúrát üzemeltessünk, amely hatékonyan és energiatakarékosságra ösztönző módon képes a lakosság, az önkormányzati intézmények, ill. az ipari fogyasztók igényeit kielégíteni.

A Szombathelyi Távhőszolgáltató Kft. gazdasági teljesítménye alapján évek óta **Vas megye Top 100** vállalkozásába tartozik.

A TÁVHŐ Kft. célja felhasználó-központú szolgáltatás kialakítása, **amely korszerű és környezetbarát technológiák alkalmazásával biztosítja** a fogyasztók számára a gazdaságos, biztonságos és hatékony szolgáltatást.

Cégünk alapvető feladatai közé tartozik Szombathely város területén a hőenergia termelése, elosztása, értékesítése, fűtés és használati melegvíz-szolgáltatás, villamosenergia-termelés, valamint hőtermelő, hőelosztó és hőfelhasználó berendezések létesítése, fenntartása, javítása, és üzemeltetése.

A TÁVHŐ Kft. Szombathely város közszolgáltatójaként közel 11.600 ingatlan fűtését, ill. nagyrészt melegvíz-ellátását biztosítja. A lakossági fogyasztók ingatlanállománya 11.190, melyből 1.076 önkormányzati tulajdon. A közületi (ipari, intézményi, vállalkozási) fogyasztók száma 340, ebből önkormányzati tulajdonban álló ingatlan 70. A távfűtött épületek légtere több mint 2.000.000 lm3, az összes értékesített fűtési célú hőmennyiség átlagosan kb. 380.000 GJ. A szolgáltatás elszámolása teljes körű hőközponti mérésen alapul.

Szombathely távhőrendszere jelenleg 9 – részben összekötött – kazánházból áll, az összes beépített hőteljesítmény 88,75 MW. A szombathelyi távhőszolgáltatás üzemeltetési rendszere 370 db hőközpontból, hőfogadó állomásból áll, a saját tulajdonban lévő távvezetéki hálózat nyomvonal hossza kb. 24 km.

**TÁVHŐ FEJLESZTÉSI KONCEPCIÓ**


A távhőszolgáltató számára fontos a távhőszolgáltatás városi kiterjesztésének kihasználása, távhőszerkezet racionalizálása (vezetékhálózat modernizációja, szállítási veszteség csökkentése) és a tüzelőanyag váltás, vagyis a város céljaival megegyezően a fosszilis tüzelőanyagokról a megújuló energiahordozókra (biomassza) történő váltás. A fejlesztési koncepció Szombathely Megyei Jogú Város Hosszú Távú Terület- és Településfejlesztési Koncepciójához, valamint Klímavédelmi és Energetikai Stratégiájához kapcsolódva került megfogalmazásra. Szombathely átfogó célja egy új, klíma- és energiatudatos fenntartható városi imázs kialakítása. A helyi energiapolitika szerint az ellátási területek kijelölésével kell, hogy a távhőszolgáltatás minél nagyobb szerephez jusson és hozzájáruljon a megújuló fejlesztések megvalósulásához. A távhő biztonságos, tiszta és környezetbarát.

A Szombathelyi Távhőszolgáltató Kft. megbízásából elkészült a **távhőfejlesztési koncepció** keretében a távhőfejlesztési irányvonal tartalmának meghatározása. A Koncepció tartalmazza a szombathelyi távhőszolgáltatásban alkalmazható **megújuló energiahordozók körének**, potenciáljának értékelését, a középtávú stratégiai célok megvalósításához szükséges megújuló energiahordozó hasznosítási megoldásokat, alternatívák kidolgozását, számszerű bemutatását.

A megújuló energiahordozó potenciál értékelése nyomán a **biomassza hőtermelési és a napenergia villamosenergia termelési célú hasznosítása** tekinthető gazdaságosnak, a kitűzött célok eléréséhez vezető megoldásnak, a pályázati feltételekkel összhangban álló, támogatható technológiával alátámasztottnak.

Bio-fűtőmű létesítése esetén további kedvező hatást jelent Szombathely levegőtisztaságának javulása. A **szmoghelyzet is** jobban kézben tartható, ha több kisebb és részben rossz hatásfokú tüzelőberendezés helyett egy-két nagyobb, de jól szabályozható és szigorodó környezetvédelmi előírásokat betartani képes berendezés szolgáltatja a hőt. A koncepcióban ismertetett fejlesztési irány nagyarányban **hozzájárulhat ahhoz**, hogy Szombathely Megyei Jogú Város 2014-2020 időszakra szóló Integrált Területi Programjában a Kormány által elvárt indikátorértékek teljesíthetők legyenek az **üvegházhatású gázok becsült éves csökkenése** terén.

**Mikes utcai bio-fűtőmű bővítés tervei**









**PIACBŐVÍTÉS - ÚJ FOGYASZTÓK**

Az elmúlt évek fejlesztéseinek egyik iránya az új fogyasztók távhőrendszerre csatlakoztatása, a megújuló energiát is felhasználó távfűtés bővítése a város sűrűn lakott, belvárosi területein. Sikeresen bővültünk 2017. évben új fogyasztókkal Oladon 23 lakás, a Krúdy utcában várhatóan 192 lakás csatlakozik a távhőszolgáltatáshoz és a Haladás Stadion is távhővel fűtött. Terveink szerint egy szabadidős létesítmény (Tópark, Jégcsarnok) és a volt EPCOS telephely szintén távhővel kerül fűtésre.

Szinte minden hőkörzetben van szabad kapacitás újabb fogyasztók kiszolgálására, így a döntéshozói akarat és a rendszer kiépítéséhez szükséges anyagi források rendelkezésre állásán múlik a bővítés. Cégünk Szombathely jelentős energiaszolgáltatójaként kiemelten kezeli a távhőszolgáltatói piac bővítését, új fogyasztók távhőre kapcsolását, a távhővezetékhez közel eső ingatlanok, közintézmények távhőszolgáltatásra történő csatlakozásának segítését, támogatását. A távhőszolgáltatás bővítése környezetvédelmi szempontból, a környezetterhelés és a levegőszennyezés csökkentése érdekében is kiemelkedően fontos stratégiai cél.

A versenyképességünk növelésére **árképzés**ünkkel egy piackövető, rugalmas, a felhasználóra szabható árképzési megoldás készült el. A kivitelezéshez kapcsolódó szakmai felkészültségünk elősegítheti a felhasználók számának növekedését.

A várható építkezési hajlandóság feltétlenül figyelmet érdemel, hiszen a társasházak mindenképpen számolhatnak, számoljanak a „távhő megoldással” az építkezésnél.

Az energiahatékonyságról szóló 2015. évi LVII. törvény 8. § (2) bekezdése szerint *„A végrehajtási időszakban évente el kell végezni a felújítási kötelezettség alá eső kormányzati épületek összalapterületének 3%-át kitevő területű épületek (…) energiahatékonysági felújítását, amelynek során kötelezően* ***vizsgálni kell*** *a felújítási kötelezettség alá eső kormányzati épületek* ***távhőellátásba kapcsolását****”.*

A fentieket figyelembe véve javasoljuk, hogy az **önkormányzati, állami épületek** esetében történjen meg a távhőellátásba kapcsolás lehetőségének felülvizsgálata.

|  |  |
| --- | --- |
| **Önkormányzati felügyelet** |  |
| **Utca** | **Intézmény** |
| 11-es Huszár utca 116. | Fogyatékkal Élőket és Hajléktalanokat Ellátó Központ |
| Széll Kálmán utca 4. | Pálos Károly Szociális Szolgáltató Központ |
| Bem József utca 7. | Derkovits Gyula Általános Iskola |
| Bem József utca 9/c. | Pipitér Óvoda |
| Bem József utca 9. | Csicsergő Bölcsőde |
| Losonc utca 3. | Donászy Magda Óvoda |
| Dózsa György utca 4. | Nagy Lajos Gimnázium |
| Dózsa György utca 6. | Aranyhíd Nevelési-Oktatási Integrációs Központ Általános Iskola |
| Benczúr Gyula utca 2 | Benczúr Gyula Utcai Óvoda |
| Thököly Imre utca. 20. | Murányi üzletház |
|  |  |
| **Állami kezelés** |  |
| **Utca** | **Intézmény** |
| Zrínyi Ilona utca 10. | Zrínyi Ilona Általános Iskola |
| Zrínyi Ilona utca 12. | Horváth Boldizsár Közgazdasági és Informatikai Szakgimnáziuma |
| Rákóczi út 27. | Zrínyi Ilona Általános Iskola |
| Aréna utca 10. | Kanizsai Dorottya Gimnázium |

Az üzleti év folyamán várhatók lehetnek nem tervezett rácsatlakozási igénybejelentések, melyek a piacbővítés fontosságára tekintettel megtérülő beruházásként prioritást élvezhetnek.

**PÁLYÁZATOK**

A távhőszolgáltatók számára a KEHOP 5.3.1 „A Távhő-szektor energetikai korszerűsítése” és a KEHOP 5.3.2 „Helyi hő és hűtési igény kielégítése megújuló energiaforrásokkal” című pályázatok kerültek kiírásra.

Az Európai Unió vagy más nemzetközi szervezet felé vállalt kötelezettséggel összefüggő, a 2014-2020 programozási időszakban a Kormány által a nemzeti fejlesztési miniszter hatáskörébe utalt, a távhőszolgáltató szektort érintő, energiahatékonyság növelésére és a megújuló energiaforrások alkalmazására irányuló beruházások megvalósításáról szóló 158/2016. (VI. 13.) Korm. rendelet (a továbbiakban: Rendelet) 2016. június 14-én hatályba lépett.

A Rendelet az 1. § és 3. §-a alapján az Európai Unió vagy más nemzetközi szervezet felé vállalt kötelezettséggel összefüggő, a Kormány által a nemzeti fejlesztési miniszter (a továbbiakban: miniszter) hatáskörébe utalt, a 2014-2020 programozási időszak Környezeti és Energiahatékonysági Operatív Programja terhére finanszírozott, a távhőszolgáltató szektort érintő, energiahatékonyság növelésére és a megújuló energiaforrások alkalmazására irányuló projektekre terjed ki, amely projektek határidőben történő megvalósításáról a miniszter gondoskodik, az NFP Nemzeti Fejlesztési Programiroda Nonprofit Korlátolt Felelősségű Társaság (a továbbiakban: Társaság) bevonásával.

A Társaság legfontosabb feladata, hogy szakmai támogatást, tájékoztatást nyújtson, illetve tanácsadási feladatokat lásson el az érintett beruházások végső kedvezményezettjei számára. Nyomon követi a projektek szerződéses állományának alakulását, a szerződések teljesítését, az ütemezéstől való eltérését és a beruházások pénzügyi elszámolását, kapcsolatot tart a miniszter és a szakpolitikai felelős irányítása alá tartozó, az adott feladat ellátásáért felelős szervezettel, a hatáskörrel rendelkező irányító hatósággal, valamint a támogatást igénylővel vagy a végső kedvezményezettel.

A Környezeti és Energiahatékonysági Operatív Program (KEHOP) időszakára vonatkozóan a Rendelet 6. § (2) bekezdése az alábbiak szerint rendelkezik:

A Társaság a támogatást igénylő - a támogatási szerződés megkötését követően kedvezményezett - konzorcium konzorciumvezetőjeként ellátja az 1. § szerinti projektek előkészítését, valamint ezen projektek megvalósításával összefüggő projektmenedzsment feladatokat, a végső kedvezményezett meghatalmazása alapján lebonyolítja a beszerzési és közbeszerzési eljárásokat és szükség esetén aláírja a keret-megállapodásokat, valamint ellátja a műszaki ellenőri feladatokat.

A Rendelet 7. § szakasza az alábbiakat rögzíti:

(1) Az 1. § szerinti projektek támogatási szerződése a Társasággal, mint konzorciumvezetővel kerül megkötésre.

(2) A végső kedvezményezett, mint konzorciumi tag lesz részese a támogatási szerződésnek.

(3) A konzorciumban részt vevő konzorciumi tag és a konzorciumvezető konzorciumi megállapodásban rögzítik feladataikat, jogaikat és kötelezettségeiket. A konzorciumvezető feladatai nem terjeszkedhetnek túl a 6. §-ban meghatározottakon. A konzorciumi megállapodás a támogatási szerződés mellékletét képezi.

(4) A 6. § (2) bekezdésben foglalt feladatokkal összefüggésben, valamint a (3) bekezdésben rögzített konzorciumi megállapodásban foglaltak szerint a Társaság a projektek megvalósításához szükséges árubeszerzés és építési beruházás közbeszerzési eljárásokat a végső kedvezményezett helyett és nevében folytatja le és azok meghatalmazása alapján kiválasztja a nyertes ajánlattevőt, valamint keretmegállapodásos eljárások esetén a nyertes ajánlattevővel – a végső kedvezményezett nevében és annak javára - aláírja a keretmegállapodásokat.

A KEHOP-5.3.1-17 kódszámú, "Távhő-szektor energetikai korszerűsítése" című felhívás a segédletek (EGT, nyilatkozat minták, TSZ sablon...), az Általános Útmutató a Felhívásokhoz (ÁÚF) és az Általános Szerződési Feltételek (ÁSZF) elérhetőek a következő linken találhatók: https://www.palyazat.gov.hu/kehop-531-17-tvh-szektor-energetikai-korszerstse-A KEHOP-5.3.2-17 kódszámú, "Helyi hő és hűtési igény kielégítése megújuló energiaforrásokkal" című felhívása segédletek (EGT, nyilatkozat minták, TSZ sablon...), az Általános Útmutató a Felhívásokhoz (ÁÚF) és az Általános Szerződési Feltételek (ÁSZF) elérhetőek a következő linken találhatók: https://www.palyazat.gov.hu/kehop-532-17-helyi-h-s-htsi-igny-kielgtse-megjul-energiaforrsokkal.

Cégünk az alábbi pályázatokat nyújtotta be:

**1. KEHOP-5.3.1 pályázat „A Szombathelyi Távhőszolgáltató Kft-nél hőkörzetek összekapcsolása, hőtávvezeték rekonstrukció és új fogyasztók rendszerbe kapcsolása”**

Műszaki leírás: Az új fogyasztók rendszerbe kapcsolása három helyszínen történik meg, egy társasház, egy lakópark és egy szabadidős létesítmény (Tópark) csatlakoztatásával történik. A projektek kapcsán várhatólag 192 lakossági felhasználóval bővül rendszerünk.

A hőkörzetek összekapcsolása tárgykörben a Vízöntő utcai fűtőművünket a 11-es Huszár utcai fűtőművünkkel, valamint a bővített kapacitású faapríték tüzelésű fűtőművünket a Mikes utcai a Szt. Flórián körúti és a Rákóczi utcai kazánházunkkal. A Vízöntő utcai és a 11-es Huszár utcai fűtőművek összekötésével párhuzamosan, a 11-es Huszár utcai kihelyezett hőközpont megszüntetését, 6 db felhasználói hőközpont kialakítását és az elavult szekunder rendszer cseréjét és egyben primeresítését tervezzük.

A bővített kapacitású faapríték tüzelésű a Mikes utcai a Szt. Flórián körúti és a Rákóczi utcai fűtőmű körzetek összekötésével megszűnik az összes sziget üzemű fűtőmű, lehetségessé válik a több oldali primer energia betáplálás, az aprítékos kapacitás nagyobb kihasználása, az energiamixünk optimálisabbá válik.

A primer hőtávvezeték rekonstrukció tárgykörben, első sorban a rossz minőségű DUTISOLAR távvezetékeinket, nagy keresztmetszetű, védőcsatornás, utószigetelt gerinc vezetékeinket tervezzük kicserélni. A primer hőtávvezetékek cseréje összesen 2175 m nyomvonalon, két szakaszon tervezett.

A projekthez társaságunk jogerős vezetékjogi engedéllyel rendelkezik a Szombathely, Mikes Kelemen u. 8613/19 hrsz. alatti területen létesítendő faaprítékos fűtűműhöz kapcsolódó távhővezeték építési munkáihoz.

A primerenergia megtakarítása projektnek éves szinten 30 540 GJ

A projekt városi szinten várhatóan 2.249 t/év üvegházhatású gáz (ÜGH) kibocsátásának elkerülését teszi lehetővé

Igényelt támogatás várható összege: 787.246 eFt

A támogatás várható maximális mértéke kb. 50%.

A pályázatot támogatásra érdemesnek ítélte a Környezeti és Energiahatékonysági Operatív Programokért Felelős Helyettes Államtitkárság.

2. **KEHOP-5.3.2 pályázat „Kapacitás bővítés a Szombathelyi Mikes Kelemen utcai bio-fűtőműben”**

Műszaki leírás: A projekt révén beépített 5 és 3 MW-os kazánokból 89 292 GJ/év megújuló energiahordozóból (faaprítékból) előállított hő kerül a Szombathely déli távhőkörzetbe, így a Mikes utcai gázmotor és a meglévő bio-fűtőmű hőtermelését változatlannak tekintve a körzetben a távhő ellátás kétharmada megújuló energiából származik majd. Az új faapríték tüzelésű kazánok éves faapríték felhasználása 10 867 tonna, ez fűtőérték alapú hőtartalomban 107 581 GJ/év-nek felel meg. A működéshez szükség van 290 200 kWh/év villamos energiára és 166 GJ/év dízel üzemanyagra is. A projekt révén eredőben 6223 t/év üvegházhatású gázkibocsátás (ÜHG-kibocsátás) elkerülését teszi lehetővé, a kiváltott földgáz mennyisége 99 213 GJ/év (importfüggőség csökkentése), ami 2,92 millió köbméter éves mennyiségnek felel meg kereken.

A projekthez a Szombathely, Mikes Kelemen u. 14. (8613/19 hrsz) szám alatti 5+3 MW teljesítményű, faapríték tüzeléses bio-fűtőmű tervdokumentációja jogerős építési engedéllyel rendelkezik.

Igényelt támogatás várható összege: 363.066 eFt

A támogatás várható maximális mértéke kb. 38%.

A pályázat szakmailag megfelelt a támogatáshoz szükséges körülményeknek, azonban forráshiány miatt nem részesülhet jelenleg támogatásban, a kérelem tartaléklistára került.

A www.palyazat.gov.hu honlapon 2018. január 26-án megjelent közlemény arról adott tájékoztatást, hogy mind a „Távhő-szektor energetikai korszerűsítése” című (KEHOP-5.3.1-17 kódszámú) felhívás, mind a „Helyi hő és hűtési igény kielégítése megújuló energiaforrásokkal című (KEHOP-5.3.2-17 kódszámú) felhívás” tervezett keretösszege módosult. Előbbi esetében a támogatásra rendelkezésre álló forrás 31,47 Mrd Ft-ról 28,772 Mrd Ft-ra csökkent, utóbbi esetében a támogatásra rendelkezésre álló forrás 13,49 Mrd Ft-ról 16,188 Mrd Ft-ra növekedett. Megállapítható, hogy a két konstrukció között 2,698 Mrd Ft összegű forrásátcsoportosítás történt. A két konstrukción a távhőszektor fejlesztésére rendelkezésre álló tervezett támogatási keretösszeg továbbra is 44,96 Mrd Ft.

**2018. évi üzleti terv**

Az üzleti terv összeállításánál az energetikai terv adja az alapját a bevételek döntő részének. Hőszolgáltatási bevételeink, illetve a kapcsolódó energiatámogatás összege is e terv adatai alapján kerül kiszámításra. A gázmotorok üzemeltetésére ez évben várhatóan lehetőség nyílik, erre vonatkozóan jelenleg is zajlanak tárgyalások. A tervben május eleji indítással kalkulálunk. A Szombathelyi Erőmű Zrt. energetikai terve szorosan kapcsolódik a Szombathelyi Távhőszolgáltató Kft. terveihez. Bevételként mutatjuk ki a továbbszámlázott földgáz- és villamos energiaköltséget, mely az egyéb ráfordítások között is megjelenik. Az energetikai adatokból „származó” bevételek összértéke közel 2,5 milliárd Ft, a teljes bevétel 76 %-a.

**Fő bevételek és költségek**

**A lakossági felhasználóknak, illetve a külön kezelt intézményeknek nyújtott szolgáltatás díjait a Nemzeti Fejlesztési Miniszter rendeletben határozza meg.** **Az elmúlt évben a díjak változatlanok maradtak, 2018-ra sem kalkulálunk módosítással.** Az alaptevékenység bevételei a fentieknek megfelelően az energetikai tervben szereplő mennyiségek és az érvényes díjtételek alapján kerültek meghatározásra.

A hőértékesítés több mint 3/4 részét (~77%) a lakossági célú hőértékesítés teszi ki. Az árbevételnél ez az arány kicsit kevesebb 71% A fűtési célra fordított értékesítés kb.80%.

Az alaptevékenység tervezett bevételeiből a legnagyobb a lakossági célú fűtés árbevétele 40%. Az alapdíjak aránya 29%, az energiaértékesítésé 69%, a továbbszámlázott víz 2%-ot tesz ki.

Az energiatámogatás tervösszege az érvényes rendeletben (38/2017. (IX.30.) NFM rendelet) szereplő fix és fajlagos támogatási mérték és az igénylés alapját képező lakossági felhasználások felhasználásával készült. A Nemzeti Fejlesztési Miniszter a Magyar Energetikai és Közmű-szabályozási Hivatal javaslattétele után rendelhet el módosítást, erre a gyakorlatban a fűtési időszak kezdetekor kerül sor. **A földgáz ára a 2017/2018-as fűtési szezonra a megelőző évhez képest 22,5%-al emelkedett. Ez évben ilyen mértékű emelkedés egyelőre nem tapasztalható, így a negyedik negyedévre csak kisebb mértékű fajlagos támogatási érték emeléssel kalkulálunk.** A szolgáltatási díjak és a fajlagos támogatás megállapítása során a Hivatal többek között figyelemmel van a nyereségtényezőre is. Az eszközérték arányos nyereséget, mint elismert költséget veszik figyelembe. Az energiatámogatás kételemű, fix és fajlagos értéket is meghatároznak. Az alapdíjjal nem fedezett fix költségek fedezetére fix összegű havi támogatás került megállapításra, ennek éves aránya kb. 110%. A 100% feletti arány annak a következménye, hogy a fajlagos támogatási mérték jelenleg negatív. Ez a gyakorlatban azt jelenti, hogy a lakossági hőértékesítés mennyiségére vetítve támogatás visszafizetési kötelezettségünk keletkezik. A rendeletet jellemzően október 1-i hatállyal módosítják. Mivel a földgáz árakban emelkedés várható a fajlagos támogatás mértékének emelését várjuk a következő rendeletmódosításban, az üzleti tervben október hónaptól számolunk ezzel. A fix költségek emelkedése miatt a fix támogatás ~ 3%-os emelkedésével számolunk. **A jelenleg érvényben lévő rendelethez képest ~ 40 millió Ft bevételi többlettel kalkulálunk a IV. negyedévre.**

**A bevételek alakulását tehát jelentősen módosíthatja a kapcsolódó rendeletek módosítása. Ez érintheti a hatósági áras felhasználók (lakosság és külön kezelt intézmények) díjait, valamint a támogatási összegeket.**

**Energiatámogatás**

Az energiatámogatást részben a lakossági felhasználóknak értékesített hőmennyiségre tudjuk igényelni, másrészt a bevétellel nem fedezett fix költségek ellensúlyozására igényelhetjük. A fix összeget havi egyenlő részletekben kapjuk meg. A támogatás mértékét a Nemzeti Fejlesztési Miniszter rendeletben határozza meg. A változtatás irányát és mértékét elsősorban a tevékenységgel kapcsolatos költségekben bekövetkező változások határozzák meg. A diagramon is látható, hogy októbertől a fajlagos díjat is pozitív előjelűnek feltételezzük.

Az energetikai adatok a költségek kalkulálása terén is meghatározó jelentőségűek. A földgáz, a vásárolt hő, és a faapríték költsége a termeléshez felhasznált alapanyag jellegű energiaköltségek összessége együttesen közel 1,36 milliárd Ft-ot tesznek ki. Az egyéb energiaköltségek (áram, víz- és csatornadíj) további 146 millió Ft-os összegével együtt az anyag és szolgáltatás költségek 82%-át, a teljes költség 59%-át teszik ki az energetikai költségek.

|  |  |  |
| --- | --- | --- |
| Anyagköltség | Terv e Ft | Megoszlás |
| Földgáz | 914 847 | 58,1% |
| Faapríték | 108 060 | 6,9% |
| Vásárolt energia | 337 126 | 21,4% |
| Áramdíj | 91 383 | 5,8% |
| Vízdíj | 25 972 | 1,6% |
| Egyéb anyagok | 97 500 | 6,2% |
| Összesen: | 1 574 888 | 100,0% |

**Termelési szerkezet**

Az üzleti tervben a jelenlegi berendezésekkel, kapacitásokkal kalkulálunk. Meglévő berendezéseink teljesítménye elegendő a fellépő igények teljes kielégítésére. A kapacitások csak kisebb mértékben módosulnak. Bővítésként kondenzációs kazán telepítése, átcsoportosításként gázkazán áttelepítése más telephelyre szerepel terveink között. A termelési szerkezetben szerepet kap a saját gázmotorok május eleji tervezett indítása is. Rövidtávú terveink között a faaprítékos hőtermelés bővítése szerepel, ezzel a megújuló energia felhasználás aránya növekedni fog, ezzel egyben csökken a gázfelhasználásunk. A 2018-as évben a bővítéssel várható szerkezetmódosítással még nem számolunk.

**Saját tulajdonunkban lévő gázmotor üzemeléssel** május hónaptól kalkulálunk. A berendezések által megtermelt hőenergia teljes mértékben a távhőrendszerekben fog hasznosulni, mivel akár csekély mértékű elhűtés is amellett, hogy rontja a hatékonyságot, gazdaságossági szempontból indokolatlanná teszi a berendezések működtetését.

Hőátvételre a Szombathelyi Erőmű Zrt-től két telephelyen van lehetőségünk. A hőátvételi mennyiségek a Szombathelyi Erőmű Zrt. tervszámai alapján kerültek a tervbe. A hőátvétel teljes kiesése esetén is biztosítani tudjuk a szolgáltatást a teljes területen.

Egy telephelyen (Mikes) rendelkezünk jelenleg faaprítékos hőtermelési lehetőséggel, melyet a földgázhoz viszonyított kedvezőbb hőenergia előállítási költségei, továbbá környezetvédelmi szempontok miatt igyekszünk minél hatékonyabban kihasználni.

**Beruházások, karbantartások**

Az idei év beruházási tervének fő hangsúlya **az új csatlakozások kiépítésén, a felhasználói szám és értékesítési volumen növelésén van. Emellett a termelő kapacitások kisebb átcsoportosítására és szükséges távhővezetékek cseréjére kerül sor. A beruházások részben pályázati forrásokból kerülnek megvalósításra, továbbá az elmúlt évek nyereségeiből származó összegek kerülnek felhasználásra.** A beruházási tervben külön fejezet részletezi az egyes projekteket. A beruházások során felhasznált saját beszerzésű anyag, illetve a kivitelezésekhez kapcsolódó bér és járulékköltségek aktiválás után az aktivált saját teljesítmények értékében kerül elszámolásra. Erre az idei évben 59,5 millió Ft-ot terveztünk, melyből 10,5 millió Ft a saját munka elszámolása.

A karbantartási és üzemfenntartási terv elsősorban a zavartalan üzemelést szolgáló anyagfelhasználásokat és szolgáltatásokat tartalmazza.

**Földgáz beszerzés, költségek**

A költségek tervezésekor minden esetben a földgáz költség kalkulálása foglalja el a központi szerepet.

A gázév október 1-től szeptember 30-ig tart, így a meglévő szerződésünk 2018. szeptember 30-ig érvényes. A kapacitások lekötésének új lehetőségei is megnyíltak, e lehetőségeket párosítanunk kell szükségleteinkkel. Mindenképpen fontos kiemelni, hogy változtatásra – még ha az költségcsökkentéssel is jár – csak a szolgáltatás biztonságának kockáztatása nélkül kerülhet sor.

Szerződés

A földgáz beszerzésekre vonatkozó szerződéssel gázévre (2017.10.01-2018.09.30.) rendelkezünk, így az üzleti terv összeállításakor kilenc hónapra vonatkozóan ezt számítási alapként vehetjük figyelembe. Mivel fix energiaárban állapodtunk meg a kereskedővel, szeptember 30-ig a földgáz költségnek jegyzésár kockázata nincs. Október 1-től az új szerződés és az aktuális piaci viszonyok, jegyzésárak, fogják meghatározni a földgáz árát. A szerződések egyes típusaiban a különbözőség elsősorban a molekula/energia díjat meghatározó tényezőkben, illetve az ellenérték megfizetésének devizanemében van. A piacnyitás utáni években jellemzően olajár jegyzés (Platts) függő, és USD-ben fizetett szerződések köttettek. Az elmúlt években a szerződésekben megjelentek a földgáz jegyzésárak (TTF), illetve az EUR mint fizető vagy átváltó deviza. A szerződési forma kiválasztása során nagyfokú bizonytalansági tényező a jegyzésadatok prognosztizálása. Ezen tényezők meghatározásában elsősorban a fő gázpiaci szereplők, illetve pénzintézetek premisszáira hagyatkozunk. Az elmúlt két gázévre fix áras szerződést kötöttünk, mivel azok szerződéskori felára a szerződés volumenéhez képest nem volt magas, így a szerződéses időtartam alatti jegyzés és devizakockázat a kereskedőre hárult.

**Olajár, gázár**

A szerződésekben szereplő tényezők a nyersanyagok publikált jegyzésadatai. A legjellemzőbben használt tényezők a gázolaj, a fűtőolaj és a földgáz jegyzésára.

Az energiahordozók jegyzésára jellemzően a kisebb forgalmú felhasználási időszakokban alacsonyabb. A prognózisok a jegyzésárak további lassú emelkedését vetítik előre. A költségek tervezésekor továbbra is nagyfokú óvatossággal járunk el e téren.

Gázolaj: A 0,1%-os kéntartalmú gázolaj havi átlagárai a „Platt’s Oilgram Price Report alapján.

Fűtőolaj: az 1%-os kéntartalmú fűtőolaj havi átlagárainak a „Platt’s Oilgram Price Report alapján.

TTF gázár Az Argus European Natural Gas kiadvány “European gas prices” részében közzétett árak.

Deviza

A korábbi években olajárhoz kötött szerződéseknél főképp az USD jelent meg áralakító és fizető eszközként. Ezt az utóbbi években felváltotta az EUR: Az **EURO árfolyam**ról az ábra alapján látható, hogy egy 10 Ft-os sávon belül mozgott az év során. Mivel a minimum értéke a kisebb forgalmú nyári hónapokban volt, devizás fizetés esetén ez nem lett volna kedvező számunkra.

Az alábbi diagram a földgáz energiaár és a felhasználási mennyiség havi értékeit veti össze. Mivel a szerződések minden hónapban fix árat tartalmaztak, így az ár nem követte a felhasználás változást adott hónapon belül.

A prognózisok az idei évre a jegyzésárak és egységköltségek kis mértékű emelkedését vetítik előre. Mindezt figyelembe véve a tervezésekor továbbra is nagyfokú óvatossággal járunk el e téren, így **az év utolsó negyedévére kisebb áremelkedéssel kalkulálunk. Jelenleg nincs arra utaló jel, hogy a jelenleginél lényegesen kedvezőbb árú szerződést lehet majd kötni a következő gázévre.**

**Energia adatok kockázatai**

Az energetikai adatok tervezése során több bizonytalansági tényezővel kell számolnunk. A hőértékesítés alakulásának fő meghatározója természetesen az átlaghőmérséklet. A havi átlag több °C-os eltérése több ezer GJ értékesítési eltérést okoz. A tervezés a havi átlagot veszi figyelembe, de megfigyelhető, hogy a hónapon belüli ingadozások is jelentős hatással vannak az értékesítés alakulására. Különösen érzékeny a lakossági felhasználók köre a hőmérséklet változásaira. Kockázattal jár az épületkorszerűsítésekből származó felhasználás csökkenés tervezése, ez jellemzően a pályázati lehetőségek és a lakóközösségek finanszírozó képességének függvénye.

A felhasznált energia megoszlása egyrészt függ az Szombathelyi Erőmű Zrt. üzemelési óraszámától, az ebből származó hőátadástól. A faaprítékos termelés indulása az időjárás függvénye, e berendezésnél nagyon fontos a megfelelő kiterhelésen történő üzemelés.

A tervezett mennyiségi adatoktól való eltérések a hatásfokot is befolyásolják, jellemzően alacsonyabb értékesítéshez kisebb hatásfok, kisebb hatékonyság, következésképpen magasabb fajlagos költség párosul.

**Energia költségek kockázatai**

A felhasznált energia költségei közül, a legkiszámíthatóbb a vásárolt energia fajlagos költsége, mivel annak egységárát miniszteri rendelet rögzíti. Az összköltségre így csak a mennyiség gyakorol hatást, ez viszont az utóbbi évek piaci körülményei miatt nehezen kalkulálható.

A faaprítékos kazánnal megtermelt hő költsége nagymértékben függ az átvett faapírték minőségétől, összetételétől és nedvességtartalmától.

A legnagyobb mennyiségben felhasznált energia a földgáz. Kijelenthető, hogy e költségnek a tervezésében van a legnagyobb bizonytalanság, mivel számos, előbbiekben részletezett összetevő függvénye. Az energiaárak a keresleti hatások miatt jellemzően a kisebb felhasználású hónapokban alacsonyabbak, ezt ellensúlyozhatja a deviza árfolyamokban bekövetkező drasztikus változás. A költségek tervezését jelentősen pontosabbá teszi a fix áras konstrukcióban megkötött földgáz szerződés.

**Gázmotor üzemeltetés**

A saját tulajdonban lévő gázmotorok üzemeltetésével kapcsolatban előrehaladott tárgyalások alapján május eleji indulást valószínűsítünk. A megtermelt hőenergia teljes egészében a távhőrendszerben hasznosulhat. A megtermelt villamos energia egy része a Vízöntő telephely ellátását szolgálná, másrészt a bérlő által értékesítésre kerül. A kialakítás alatt lévő konstrukció által csökkenhet a vállalat villamos energia költsége, kedvező árú kapcsoltan termelt hőt hasznosíthatunk, továbbá nő a beépített berendezések kihasználtsága, egyúttal az ellátásbiztonság.

**Fő irányelvek, alapadatok**

**Az üzleti terv bevétel és ráfordítás értékeinek tervezésekor felhasznált alapadatok és szempontok:**

* Az alapdíjak tervezése 2018. január havi számlázási értékek (lekötött teljesítmény illetve fűtött légtérfogat) szerint készült. Az egyéb felhasználók esetében nem tervezzük a díjak módosítását. A felhasználók számában, a lekötött teljesítmény illetve légköbméter adatokban csak kisebb, már szerződött változással kalkulálunk az előző év bevételeihez viszonyítva. A bevétel tervezett összege a 2017. évi ténnyel nagyságrendileg egyező.
* A hődíj bevételek az energetikai terv mennyiségeire épülnek. A bevételek kalkulálása figyelembe veszi a hatályos NFM rendeletben kihirdetett díjakat. Számottevő eltérés az előző naptári évhez viszonyítottan a januári bevételben van, amely a jóval kisebb hőértékesítés következménye. 2017. januárban 90.475 GJ volt a fűtési célú hőértékesítés, a havi átlaghőmérséklet -4,6°C, 2018. januárban 63.594 GJ volt a fűtési célú hőértékesítés, a havi átlaghőmérséklet +2,8°C volt. Az éves fűtési hőértékesítési tervezett mennyiség 363.357 GJ, a 2017. évi tény 381.924 GJ volt. A bevételi terv ennek arányában alacsonyabb a 2017. évesnél. Megjegyzés: A tervkészítéskor a februári tényadatok még nem álltak rendelkezésre. A hóközi mérési és hőmérséklet adatokból nagy valószínűséggel számolhatunk jelentősen magasabb hőértékesítéssel az elmúlt évek átlagára tervezetthez képest.
* A továbbszámlázott víz bevételének kalkulálásakor az érvényes víz- és csatornadíjakkal, illetve a 2017-es felhasználás mennyiségével számoltunk. A tervezett bevétel kb. a 2017. évvel egyező.
* Az egyéb értékesítésbe a bérleti, üzemeltetési díjak valamint a megrendelésre végzett egyéb szolgáltatások tartoznak. A bevételek összege növelhető, amennyiben vállalatunk az előző évekhez hasonlóan kap megrendelést fűtéskorszerűsítésre. Jelenleg még nincs konkrét munkára szerződésünk, így a tervezett bevétel (ezzel arányosan az anyagköltség ide tartozó része is) kevesebb az elmúlt évinél.
* A közvetített szolgáltatás (földgáz, villany) a Szombathelyi Erőmű Zrt-nek és a gázmotorjaink várható bérlőjének továbbszámlázott gázköltséget, továbbá a vállalat telephelyi fogyasztóinak átadott villamos energia ellenértékét tartalmazza.
* Saját termelésű villamos energia értékesítéssel a tervben nem számolunk. Amennyiben a gázmotorok a tervezetteknek megfelelően májustól üzemelnek, a megtermelt villamos energiát a bérlő fogja értékesíteni, nagyrészt a villamos energia piacon, kisebb részben a Vízöntő telephely fogyasztására.
* Az aktivált saját teljesítmények alapját a beruházási terv képezi. Egyes feladatokat –amennyiben rendelkezésre áll hozzá szakképzett humán erőforrás – saját kivitelezésben végzünk el. Ezek munkabér és anyagköltségei kerülnek eredmény növelő tételként elszámolásra. A beruházási tervben 49 millió Ft anyagköltség és 10,5 millió Ft személyi (bér+járulék) költség szerepel aktivált tételekre történő elszámolással.
* Az egyéb bevételekben a hátralékkezelésből származóan kirótt összegek (kötbérek, kamatok, végrehajtási díjak) szerepelnek. Itt mutatjuk ki a számviteli előírásoknak megfelelően a korábban fejlesztésekre kapott vissza nem térítendő támogatások időarányos részét. Emiatt az egyéb bevétel jelentősen nagyobb a korábban „megszokott” bevételhez képest.
* Földgáz költség meghatározása: A mennyiségek az energetikai tervből származnak. A termelési hatásfok az elmúlt évben tapasztalt szinten került tervezésre mivel ez évben a termelő berendezésekben nem tervezünk számottevő megvalósuló fejlesztést. A nyersanyagok jegyzésárainak és a deviza-árfolyamok prognosztizálásához a Nemzeti Közművek Földgázszállító Zrt. (korábbi nevén FŐGÁZ, szerződött kereskedő) premisszáit használtuk fel. A kapacitás, a forgalmi és MSZKSZ díjakat a jelenleg érvényes szerződés, illetve a vonatkozó rendeletek szerint állapítottuk meg. Az érvényben lévő szerződés alapján szeptember hónapig 1729 Ft/GJ molekula árat vettünk figyelembe, az utolsó negyedévre a premisszák alapján október:1904 Ft/GJ, 1952 Ft/GJ, 2001 Ft/GJ molekula árat 315 Ft-os EUR árfolyam mellett. A rendszerhasználati díjakban ~ 5%-os emelkedéssel kalkulálunk a negyedik negyedévre.
* Faapríték költség: A januári tényadatokat is figyelembe véve 41.567 GJ hőtermeléssel számolunk, 4.948 tonna, 58.207 GJ apríték felhasználással, mely 71,4% termelési hatásfokot jelent. 2017. tény adatok: Hőtermelés 42.714 GJ, felhasználás 4.985 tonna, 60.268 GJ, hatásfok 70,9%. Az apríték költség az érvényes szerződés szerint átlag 30-32% nedvességtartalommal kalkulálva. Az egységárak a teljes naptári évre szerződésben rögzítve vannak.
* A vásárolt energia költségének meghatározásához a Szombathelyi Erőmű Zrt. és az E-ON 2018. évi tervadatait vettük figyelembe. A nyári hónapokban az adatokat hőigényekhez korrigáltuk. Az üzemelés mértéke nehezen tervezhető a piaci viszonyok változékonysága miatt. A Szombathelyi Erőmű Zrt. esetében az átvételi árat 38/2017. (IX.29.) NFM rendeletben kihirdetett díjakkal kalkuláltuk január – szeptember időtartamra vonatkozóan. Októbertől figyelembe véve gázár változást a tervezett átvételi ár 3050 Ft/GJ. A saját gázmotorok bérlőjétől várhatóan átvételre kerülő hődíj szeptemberig 2080 Ft/GJ, októbertől 2282-2390 Ft/GJ. A bérlőtől átvett hő esetében a szerződéstervezetben kért kedvezmény miatt számolunk alacsonyabb átvételi árral.
* Az áramköltséget két összetevőből állapítottuk meg. Az energia díja az érvényes szerződés szerint, a rendszerhasználati díj a jelenleg érvényes díjak (több összetevő) alapján kerülnek meghatározásra. A tervezett mennyiség az előző évekhez képest alacsonyabb óraszámú gázmotor üzemelés következtében ~ 4.012 MWh. E mennyiséget nagyrészt a kereskedőtől, kisebb részben a Vízöntő gázmotorjai által termelt villamos energiából vásároljuk meg. A 2018. évi szerződött energiaár 14,48, az előző évben 12,24 Ft/kWh volt.
* A vízköltség meghatározásakor az érvényes egységárakkal illetve 2017. évi mennyiségekkel kalkuláltunk. Jelentős változás az előző évhez képest nincs.
* A segédanyagok költségének meghatározásának alapja a beruházási illetve a karbantartási terv. A felhasznált anyagok mennyiségét és költségét nagymértékben befolyásolják a rendszeren végzett hibaelhárítási munkálatok. Az idei évben 49 millió beruházási, 26 millió Ft karbantartási, 4 millió Ft szerviz és 6,3 millió egyéb anyagfelhasználással kalkulálunk.
* A nem részletezett egyéb anyag az üzemvitelhez szükséges anyagokat (irodaszer, üzemanyag, stb.) tartalmazza. Ez ~ egyező a 2017. évessel.
* A csatornadíjak meghatározásakor az érvényes egységárakkal illetve 2017. évi mennyiségekkel kalkuláltunk. Ez ~ egyező a 2017. évessel.
* A karbantartási költségek meghatározásának alapja a karbantartási terv, elsősorban az anyagjellegű és egyéb igénybevett, a termelő és szolgáltatói rendszerekhez kapcsolódó szolgáltatások kerülnek e sorban kimutatásra. A költség mértékét jelentősen befolyásolják a rendszeren végzett hibaelhárítási munkálatok, erre jelentős tartalék keretet képezünk.
* Az egyéb igénybevett szolgáltatások között a tevékenység végzéséhez kötődő, nem közvetlenül felhasználási helyet érintő költségek kerülnek elszámolásra. Ezek közé tartoznak a bérleti díjak, telefon és postaköltségek, környezetvédelmi költségek, CO2 elszámolás.
* Az egyéb szolgáltatások a hatósági díjakat, illetékeket, biztosítások díjait, bankköltséget tartalmazzák. Ez ~ egyező a 2017. évessel.
* A bérköltség a munkavállalók tevékenységére meghatározott éves bérkeret összegét tartalmazza.
* A személyi jellegű egyéb költség a táppénzhez kapcsolódó költségeket, a cafeteria költséget bruttó összegben a vonatkozó adóteherrel együttesen, a munkába járás költségeit egyéb természetbeni kifizetéseket tartalmazza.
* A bérjárulékok a bérkeret és a törvényi előírások alapján kerültek megállapításra.
* Az értékcsökkenést a meglévő eszközök esetében a 2017-es adatokat figyelembe véve, új beruházásoknál a várható élettartam és a vonatkozó számviteli előírások alapján számoljuk el.
* Az egyéb ráfordítások között számoljuk el a helyi adókat, értékvesztéssel az elmúlt évi adatok alapján nem kalkuláltunk.
* A pénzügyi műveletek eredménye tervszinten árfolyam különbözetet nem tartalmaz. Mivel pénzkészleteink várhatóan kedvezően fognak alakulni, így kisebb összegű kamatbevételt tervezünk részben lekötések, részben a folyószámlakeret összegei alapján. Az alacsony kamatszintek miatt ezen összegek nem jelentősek.
* A tervkészítés során a januári fő energetikai adatok rendelkezésre álltak, így ezeket beépítettük a tervbe. A februári adatok a tervkészítés során még nem álltak rendelkezésre, azonban a hőmérsékleti adatok és méréseink alapján minden bizonnyal jelentősen több lesz a hőértékesítés, ezáltal az energiafelhasználás is. Ennek következtében a hődíj bevétel februárban a tervezettnél több, az energiatámogatás a negatív fajlagos ár miatt kevesebb, míg az energiaköltség szintén több lesz a tervben szereplőnél. Az energiaköltségek növekedésének megoszlása függ az átadott/vásárolt hő mennyiségétől, az aprítékos fűtőmű kihasználtságától, továbbá a hatásfok módosulástól.
* Az üzleti terv tartalmazza a Szombathely Megyei Jogú Város Önkormányzata (5 millió Ft értékben) ill. E-on Energiatermelő Kft. (1,666 millió Ft értékben) oldaláról jelentkezett pozitív céges arculati megjelenést támogató szerződések ellenértékét.

**PÉNZÜGYI HELYZET és HÁTRALÉKKEZELÉS**

**Pénzügyi helyzetünk** prognózisunk szerint 2018 évben folyamatos likviditást biztosít a társaság működéséhez.

**Hátralékkezelésünknél** a lakossági tartozások szinten tartásával, ill. csökkentésével számolunk. Mindezek ellenére úgy érezzük, hogy a felhalmozott közüzemi - többek között távhődíj - tartozások rendezése önerőből gyakran már nem lehetséges.

A lakásfenntartási nehézségekkel küzdőknek többsége **önkormányzati bérleménnyel** rendelkezik, jelentős részüknek **több hónapos hátralékállománya** van. Szombathely Megyei Jogú Város Önkormányzata 1076 aktív lakossági és 70 aktív közületi ingatlannal rendelkezik, melyekben távhőszolgáltatást biztosít társaságunk. Ebből az állományból 534 lakossági és 17 közületi ingatlanban halmoztak fel hátralékot. Az önkormányzati hátralék a teljes lakossági hátralék 35,61% - át teszi ki.

2005. évi XVIII. törvény a távhőszolgáltatásról 44.§ (3) bekezdése szerint 2012. 01.01-től ”… *A távhő-szolgáltatási díj a bérlő vagy a használó által történő megfizetéséért a tulajdonos egyszerű (sortartó) kezesként felel….”*

***A 2017. december 31-én fennállt 74.863 e Ft önkormányzati lakossági hátralékból 29.444* e *Ft számlatartozás 2012. január 1-jét megelőzően járt le. Az akkor hatályos Távhőtörvény alapján a tulajdonos egyetemlegesen felel e tartozásért.***

Munkánk során elsősorban arra törekszünk, hogyan tudjuk tovább csökkenteni a kintlévőségeket, megelőzni annak kialakulását. Előtérbe helyezzük ügyfeleink lejárt tartozásának kezelését**. Hátralékkezelési politikánk elemei:**

* **Előrefizetős vízmérők felszerelése** (mintaprojekt keretében 2 helyen került már mérő beépítésre): A szerkezet egy feltöltőkártyás mobiltelefonhoz hasonlóan működik: az ügyfél - megtervezve előzetesen fogyasztását - előre megvásárolja a felhasználni kívánt szolgáltatást (első ütemben melegvízfogyasztást), így elkerülheti tartozás kialakulását vagy felhalmozását. A szolgáltatás kizárólag a feltöltött keret erejéig vehető igénybe, mindemellett a feltöltött összeg egy része a hátralék rendezésére is elszámolható.
* Szolgáltatás felfüggesztésének helyére **bejutás karhatalmi intézkedéssel:** 2017. január 01-től a jogszabály módosult: ***„*** *A* ***járásbíróság nemperes eljárásban******elrendelheti a távhőszolgáltató bejutását*** *a felhasználási helyre, ha a felhasználó, illetve díjfizető nem teszi lehetővé:…….b) szerződésszegés vagy szabálytalan vételezés esetén a távhőszolgáltatás felfüggesztését……………..”* Vállalatunknál 2018. évben indul az új jogszabályok szerinti végrehajtási eljárási szakasz.

**2%-os nyereségkorlát**

Az 50/2011. (IX.30.) NFM rendelet szerint távhőszolgáltatás hatálya alá tartozó tevékenységéből származó adózás előtti eredménye nem haladhatja meg az ármegállapítás során figyelembe vett könyv **szerinti bruttó eszközérték** és a nyereségtényező szorzatának mértékét (nyereségkorlátot), **mely 2 %**.

A Szombathelyi Távhőszolgáltató Kft. **2017. évben 304.163 eFt céltartalékot képzett** a 2%-os nyereséghányad feletti eredmény energia hatékony elköltésére. A távhőszolgáltató köteles a nyereségkorlát feletti eredményét a távhőtermelés és távhőszolgáltatás energiahatékonyságát növelő, vagy költségének csökkentése érdekében felmerülő beruházásra fordítani a nyereségkorlát feletti eredmény keletkezését követő két éven belül. A fenti 304.163 eFt. összegből **2018. december 31-ig kell energiahatékonyságot növelő beruházásra elkölteni.** A beruházási tervben megjelölésre kerültek a lehetségesen elszámolható beruházások.

Amennyiben a Hivatal az ellenőrzés során azt állapítja meg, hogy a fenti beruházás nem, vagy csak részben valósult meg, akkor a nyereségkorlát feletti eredmény beruházásra fel nem használt mértékét a soron következő árelőkészítés során, mint indokolt költséget csökkentő tételt veszi figyelembe.

**A 2018. ÉVI ÜZLETI TERVET BEFOLYÁSOLÓ FŐBB TÉNYEZŐK LEHETNEK:**

* Bio-fűtőmű projekt városi fogadtatása.
* KEHOP pályázatok eredménye és megvalósulási üteme.
* Jogszabály módosítás – a lakossági és külön kezelt intézményi árak, illetve az energiatámogatás jelenlegi mértékének emelése szükséges a 2018-2019. fűtési időszakra.
* Földgáz költség alakulása – a költséget (2018. IV. negyedév) a mennyiségi felhasználás mellett az energiaárak jegyzésértékei, és a számlakifizetéshez kapcsolódó deviza árfolyama befolyásolja.
* Hőértékesítés alakulása.
* Karbantartási, szolgáltatási költségek – az előre nem látható meghibásodások, főképp a távvezeték lyukadások.

Kérem a Tisztelt Tulajdonosokat, a 2018. évi üzleti tervet megtárgyalni, és azt elfogadni szíveskedjenek.

Szombathely, 2018. március 05.

Kovács Márta

ügyvezető igazgató

**2018. EREDMÉNYTERV**

**adatok e Ft**

|  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- |
| **Megnevezés** | **Január** | **Február** | **Március** | **Április** | **Május** | **Június** | **Július** | **Augusztus** | **Szeptember** | **Október** | **November** | **December** | **2018.** |
| Alapdíj bevétel | 44 628 | 44 475 | 44 500 | 44 500 | 44 500 | 44 500 | 44 500 | 44 500 | 44 500 | 44 500 | 44 500 | 44 500 | 534 102 |
| Hődíj árbevétele | **197 343** | 179 079 | 138 222 | 87 828 | 31 888 | 1 707 | 1 472 | 1 400 | 24 574 | 91 766 | 153 250 | 202 607 | **1 111 136** |
| Vízmelegítés bevétel | 17 424 | 17 484 | 17 236 | 15 606 | 13 151 | 11 537 | 15 805 | 13 229 | 14 017 | 13 620 | 16 871 | 14 486 | 180 466 |
| HHV továbbsz.víz bevétel | 4 443 | 4 440 | 4 137 | 4 382 | 3 515 | 3 430 | 3 388 | 3 558 | 3 662 | 3 943 | 3 971 | 4 016 | 46 886 |
| **Alaptev.árbevétele összesen** | **263 838** | **245 479** | **204 095** | **152 316** | **93 054** | **61 174** | **65 166** | **62 688** | **86 753** | **153 828** | **218 592** | **265 609** | **1 872 591** |
| Egyéb értékesítés | **5 433** | **5 433** | **5 433** | **5 433** | **5 433** | **5 433** | **5 433** | **5 433** | **5 433** | **5 433** | **5 433** | **5 433** | **65 196** |
| Közvetített szolgáltatás (földgáz, villany) | **46 077** | **53 589** | **63 445** | **44 392** | **47 831** | **54 012** | **51 887** | **48 923** | **69 621** | **76 657** | **93 527** | **68 853** | **718 814** |
| **Egyéb bef.ért.árbevétele össz.** | 51 510 | 59 022 | 68 878 | 49 825 | 53 264 | 59 445 | 57 320 | 54 356 | 75 054 | 82 090 | 98 960 | 74 286 | 784 010 |
| **Vill.energia term.árbev.össz.** | 0 | 0 | 0 | 0 | 0 | 0 | 0 | 0 | 0 | 0 | 0 | 0 | 0 |
| **Belföldi értékesítés nettó árbevétele** | 315 348 | 304 501 | 272 973 | 202 140 | 146 318 | 120 618 | 122 486 | 117 044 | 161 807 | 235 919 | 317 552 | 339 895 | 2 656 600 |
| **Export értékesítés nettó árbevétele** | 0 | 0 | 0 | 0 | 0 | 0 | 0 | 0 | 0 | 0 | 0 | 0 | 0 |
| ***Értékesítés nettó árbevétele*** | ***315 348*** | ***304 501*** | ***272 973*** | ***202 140*** | ***146 318*** | ***120 618*** | ***122 486*** | ***117 044*** | ***161 807*** | ***235 919*** | ***317 552*** | ***339 895*** | ***2 656 600*** |
| ***Aktivált saját teljesítmények értéke*** | ***0*** | ***0*** | ***0*** | ***2 000*** | ***4 000*** | ***4 950*** | ***9 900*** | ***9 900*** | ***9 900*** | ***9 900*** | ***4 950*** | ***3 955*** | ***59 455*** |
| Energia támogatás | 30 484 | 31 343 | 33 887 | 37 016 | 40 890 | 42 911 | 43 074 | 42 987 | 41 337 | 46 219 | 46 445 | 46 661 | 483 254 |
| Energ. támogatáson kívüli egyéb bevételek | 6 803 | 6 803 | 6 803 | 6 803 | 6 803 | 6 803 | 6 803 | 6 803 | 6 803 | 6 803 | 6 803 | 6 803 | 81 636 |
| ***Egyéb bevételek*** | ***37 287*** | ***38 146*** | ***40 690*** | ***43 819*** | ***47 693*** | ***49 714*** | ***49 877*** | ***49 790*** | ***48 140*** | ***53 022*** | ***53 248*** | ***53 464*** | ***564 890*** |
| Földgáz | 123 289 | 120 401 | 109 125 | 87 836 | 45 190 | 14 028 | 12 998 | 14 132 | 28 096 | 89 301 | 118 667 | 151 784 | 914 847 |
| Faapríték | 30 583 | 27 300 | 8 250 | 0 | 0 | 0 | 0 | 0 | 0 | 0 | 11 280 | 30 648 | 108 060 |
| Vásárolt energia | 27 445 | 26 820 | 31 650 | 20 073 | 19 914 | 21 894 | 20 272 | 19 842 | 29 467 | 38 360 | 47 498 | 33 891 | 337 126 |
| Áramdíj | 15 480 | 11 676 | 10 435 | 8 147 | 4 019 | 2 968 | 2 572 | 2 074 | 3 619 | 8 055 | 10 229 | 12 109 | 91 383 |
| Vízdíj | 2 450 | 2 289 | 2 225 | 2 360 | 1 999 | 1 999 | 1 849 | 1 952 | 2 082 | 2 300 | 2 035 | 2 432 | 25 972 |
| Segédanyagok (raktáron átfutó) | 2 500 | 2 500 | 3 500 | 4 500 | 6 000 | 9 000 | 12 500 | 12 500 | 12 000 | 9 000 | 6 500 | 5 000 | 85 500 |
| Nem részletezett egyéb anyag | 1 000 | 1 000 | 1 000 | 1 000 | 1 000 | 1 000 | 1 000 | 1 000 | 1 000 | 1 000 | 1 000 | 1 000 | 12 000 |
| **Anyagköltség** | 202 747 | 191 986 | 166 185 | 123 917 | 78 122 | 50 889 | 51 189 | 51 500 | 76 264 | 148 017 | 197 208 | 236 863 | 1 574 888 |
| **Csatornadíj** | 2 768 | 2 480 | 2 409 | 2 561 | 2 155 | 2 155 | 1 986 | 2 103 | 2 249 | 2 493 | 2 195 | 2 641 | 28 195 |
| **Karbantartások, anyagjellegű szolg.** | 5 000 | 5 000 | 5 000 | 7 500 | 7 500 | 12 000 | 12 000 | 12 000 | 11 500 | 11 000 | 6 000 | 5 000 | 99 500 |
| **Egyéb igénybevett szolgáltatások** | 5 700 | 6 000 | 6 000 | 6 000 | 7 000 | 8 000 | 9 000 | 9 000 | 9 000 | 6 000 | 6 000 | 36 000 | 113 700 |
| **Igénybevett szolgáltatások** | 13 468 | 13 480 | 13 409 | 16 061 | 16 655 | 22 155 | 22 986 | 23 103 | 22 749 | 19 493 | 14 195 | 43 641 | 241 395 |
| **Egyéb szolgáltatások értéke** | 4 386 | 1 508 | 923 | 1 257 | 923 | 1 528 | 1 190 | 1 523 | 923 | 1 087 | 923 | 923 | 17 094 |
| **Eladott áruk beszerzési értéke** | 0 | 0 | 0 | 0 | 0 | 0 | 0 | 0 | 0 | 0 | 0 | 0 | 0 |
| **Eladott (közvetített) szolgáltatások értéke** | 0 | 0 | 0 | 0 | 0 | 0 | 0 | 0 | 0 | 0 | 0 | 0 | 0 |
| ***Anyagjellegű ráfordítások*** | ***220 601*** | ***206 974*** | ***180 517*** | ***141 234*** | ***95 699*** | ***74 572*** | ***75 366*** | ***76 126*** | ***99 936*** | ***168 598*** | ***212 327*** | ***281 427*** | ***1 833 377*** |
| Bérköltség | 26 768 | 26 768 | 26 768 | 26 768 | 26 768 | 26 768 | 26 768 | 26 768 | 26 768 | 26 768 | 53 535 | 53 535 | 374 746 |
| Személyi jellegű egyéb kifizetések | 4 650 | 4 650 | 4 650 | 4 650 | 4 650 | 4 650 | 4 650 | 4 650 | 4 650 | 4 650 | 4 650 | 4 650 | 55 800 |
| Bérjárulékok | 6 424 | 6 424 | 6 424 | 6 424 | 6 424 | 6 424 | 6 424 | 6 424 | 6 424 | 6 424 | 12 848 | 12 848 | 89 939 |
| ***Személyi jellegű ráfordítások*** | ***37 842*** | ***37 842*** | ***37 842*** | ***37 842*** | ***37 842*** | ***37 842*** | ***37 842*** | ***37 842*** | ***37 842*** | ***37 842*** | ***71 034*** | ***71 034*** | ***520 485*** |
| ***Értékcsökkenési leírás*** | ***15 428*** | ***15 428*** | ***15 428*** | ***15 428*** | ***15 428*** | ***15 428*** | ***15 428*** | ***15 428*** | ***15 428*** | ***15 428*** | ***15 428*** | ***15 428*** | ***185 136*** |
| Közvetített szolgáltatás (földgáz, villany) | **46 077** | **53 589** | **63 445** | **44 392** | **47 831** | **54 012** | **51 887** | **48 923** | **69 621** | **76 657** | **93 527** | **68 853** | **718 814** |
| Közv.szolg. kívüli ráfordítások | 1 695 | 1 695 | 1 695 | 1 695 | 1 695 | 1 695 | 1 695 | 1 695 | 1 695 | 1 695 | 1 695 | 1 695 | 20 340 |
| ***Egyéb ráfordítások*** | ***47 772*** | ***55 284*** | ***65 140*** | ***46 087*** | ***49 526*** | ***55 707*** | ***53 582*** | ***50 618*** | ***71 316*** | ***78 352*** | ***95 222*** | ***70 548*** | ***739 154*** |
| **ÜZEMI TEVÉKENYSÉG EREDMÉNYE** | **30 992** | **27 119** | **14 737** | **7 368** | **-485** | **-8 267** | **46** | **-3 280** | **-4 674** | **-1 379** | **-18 260** | **-41 123** | **2 795** |
| ***Pénzügyi műveletek bevételei*** | 50 | 50 | 50 | 50 | 50 | 50 | 50 | 50 | 50 | 50 | 50 | 50 | 600 |
| ***Pénzügyi műveletek ráfordításai*** | 10 | 10 | 10 | 10 | 10 | 10 | 10 | 10 | 10 | 10 | 10 | 10 | 120 |
| **PÉNZÜGYI MŰVELETEK EREDMÉNYE** | **40** | **40** | **40** | **40** | **40** | **40** | **40** | **40** | **40** | **40** | **40** | **40** | **480** |
| **ADÓZÁS ELŐTTI EREDMÉNY** | **31 032** | **27 159** | **14 777** | **7 408** | **-445** | **-8 227** | **86** | **-3 240** | **-4 634** | **-1 339** | **-18 220** | **-41 083** | **3 275** |



**2018 CASH-FLOW TERV**

|  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- |
| **2018. CASH FLOW\*** | | | | | | | | | | | | |
| (adatok e Ft) | **Tény** | **TERV** | | | | | | | | | | |
| Január | Február | Március | Április | Május | Június | Július | Aug. | Szept. | Okt. | Nov. | Dec. |
| Nyitó egyenleg | 820 530 | 686 279 | 342 683 | 701 937 | 659 267 | 622 090 | 564 248 | 500 636 | 446 421 | 371 133 | 366 471 | 398 699 |
| **Bevétel- összesen** | **349 352** | **331 033** | **733 057** | **327 100** | **356 429** | **268 775** | **223 834** | **222 950** | **183 498** | **271 034** | **325 965** | **392 686** |
| ebből alaptevékenység bevétele | 189 783 | 265 949 | 247 443 | 205 728 | 153 535 | 93 437 | 61 663 | 65 687 | 63 190 | 87 447 | 155 059 | 220 339 |
| **Kiadás- összesen** | **483 603** | **674 629** | **373 803** | **369 770** | **393 606** | **326 617** | **287 446** | **277 165** | **258 786** | **275 696** | **293 737** | **549 060** |
| **Havi egyenleg** | **-134 251** | **-343 596** | **359 254** | **-42 670** | **-37 177** | **-57 842** | **-63 612** | **-54 215** | **-75 288** | **-4 662** | **32 228** | **-156 374** |
| **Záró egyenleg- hó végén** | **686 279** | **342 683** | **701 937** | **659 267** | **622 090** | **564 248** | **500 636** | **446 421** | **371 133** | **366 471** | **398 699** | **242 325** |
|  |  |  |  |  |  |  |  |  |  |  |  |  |
| \*A fenti tervezetet javíthatja vagy ronthatja az eredményszámok, a vevői fizetési morál változása. | | | | |  |  |  |  |  |  |  |  |



**BERUHÁZÁSI ÉS KARBANTARTÁSI TERV 2018**

A 2018. évi beruházási terv fő vonulatát a **középtávú távhő fejlesztési koncepció** előkészítő munkáinak - pályázati nyomon követése, tervtenderek készítése, közbeszerzés elindítása, telekvásárlás – megvalósítása jelentené.

Fejlesztéseinket 2018. évben saját forrás mellett a **Környezeti és Energiahatékonysági Operatív Program** (KEHOP) pályázati kiírásokkal összhangban kívánjuk megvalósítani.

A Szombathelyi Távhőszolgáltató Kft. megbízásából elkészült koncepció feladata a szombathelyi távhőszolgáltatásban alkalmazható megújuló energiahordozók körének, potenciáljának értékelése, a középtávon, a stratégiai célok megvalósításához szükséges megújuló energiahordozó hasznosítási megoldások, alternatívák kidolgozása, számszerű bemutatása.

**Mikes utcai bio-fűtőmű kapacitásbővítés**

Jelenleg a Szombathelyi Távhőszolgáltató Kft. éves energiahordozó felhasználásának 8-10 %-a biomassza. Ezt a hányadot szeretnénk növelni a bio-fűtőmű kapacitás bővítésével, valamint a Mikes, Rákóczi és Szt. Flórián hőkörzetek összekötésével, ami további 2.000 háztartás számára biztosítaná a tiszta, környezetbarát forrásból származó hőenergiát.

Jelenleg a Mikes ellátási területen 1.550 ingatlant érint a távhőszolgáltatás, a Rákóczi területen 748 darabot, míg a Szent Flórián esetében 1.255 ingatlanról beszélhetünk. Ez összesen 3.553 lakossági és egyéb felhasználót jelent. Ezen (háztartásoknak) felhasználók tehát (egy jelentős része) a beruházást követően megújuló (erőforrások) energiaforrás felhasználásából származó hőenergiával kerülnek ellátásra.

A bővítést követően az általunk termelt hő kb. 25-30 %-a fog megújuló erőforrásból származni.

Mikes utcai bio-fűtőmű bővítése a szomszédos ingatlanon, déli irányban, egy 3 MW-os és egy 5 MW-os faapríték tüzelésű kazánnal történik. Az épületek elrendezése a meglévőhöz hasonló lesz, a bővítés révén létrejövő nagyobb ingatlan a logisztikai lehetőségek (beszállítás, forgalom szervezés, tárolás) bővülését hozza. Az üzemelő fűtőmű már jelenleg is Magyarországon a legalacsonyabb füstgáz kibocsátású, a tervezett bővítésnél ennél is korszerűbb füstgázkezelést tervezünk (zsákos szűrő).

A meglévő bio-fűtőmű bővítésével jelentkező többlet hőtermelés a meglévő nyomvonalon, de nagyobb, DN300-as vezetéken jut a Mikes gázkazánházig, ahol új szivattyúállomás létesül, annak érdekében, hogy az új fűtőműben termelt hő eljuthasson a Rákóczi és a Szent Flórián kazánházakhoz. A projekt keretében így kialakul egy összevont, déli távhőkörzet, amely a Mikes kazánházból és bio-fűtőműből kapja a hőt. Az összekötő vezeték közös szakasza DN300 mérettel 1185 méter nyomvonalon, a két kazánházhoz vezető szakasza DN250 mérettel 1216 méter nyomvonalon tervezett. A vezeték fokozott hőszigetelésű előszigetelt vezeték.

**A projekt energetikai és pénzügyi jellemzői**

Az új hőtermelők a legkorszerűbb füstgázszűrési eljárásnak köszönhetően a korábbinál is hatékonyabb füstgázkezelést fognak tudni megvalósítani, ezzel továbbra is biztosítható az előírásoknak megfelelő, alacsony kibocsátási határérték, amit a lentebb olvasható táblázat szemléltet. A füstgáz úgynevezett multiciklonos eljárással, illetve elektrofilterrel kombinálva kerül tisztításra.

A projekt révén 89.292 GJ/év megújuló energiahordozóból (faaprítékból) előállított hő kerül a déli távhőkörzetbe, így a Mikes utcai gázmotor és a meglévő bio-fűtőmű hőtermelését változatlannak tekintve a körzetben a távhő kétharmada megújuló energiából származik majd. A földgáz tüzelésű kazánok és a Szombathelyi Erőmű Zrt. gázmotorja osztozik az egyharmad részen, kb. 27-28% és 5-6% részarányokkal.

Az új faapríték tüzelésű kazánok éves faapríték felhasználása 10.867 tonna, ez fűtőérték alapú hőtartalomban 107.581 GJ/év-nek felel meg. A működéshez szükség van 290.200 kWh/év villamosenergiára és 166 GJ/év dízel üzemanyagra is. (A villamosenergia igény közel kétharmada a tetőn telepített napelemekkel megtermelhető, de ezt pályázati és financiális okokból külön kezeljük.)

A projekt révén eredőben **6.014 t/év üvegházhatású gázkibocsátás** (ÜHG-kibocsátás) elkerülését teszi lehetővé, a kiváltott földgáz mennyisége 99.213 GJ/év (importfüggőség csökkentése), ami 2,92 millió köbméter éves mennyiségnek felel meg kereken.

A bővítési projekt teljes költsége 938.985.000 Ft (vezeték összekötő szakasz nélkül), az igényelt támogatási összeg 363.066.500 Ft. A veszteségek mérsékléséből és a tüzelőanyag árából adódó költségmegtakarítás éves szinten a projektszámok alapján 50.950.000 Ft. A megtakarítások és a teljes költség önrésze alapján a projekt várható megtérülési ideje kb. 11 év, ami a beruházás volumenét tekintve kedvezőnek számít.

**Kapcsolódóan, kiegészítő jelleggel vizsgált kérdések**

*Napelemek telepítése a villamosenergia felhasználás csökkentésére:* a fejlesztési koncepcióban megadott helyszíneken (Vízöntő kazánház, Szent Flórián kazánház, Mikes gázkazánház, Mikes utcai meglévő és tervezett bio-fűtőmű) tervezünk napelemeket telepíteni. A napelemek telepítését külön projektként vizsgáljuk, mert a meglévő kazánházak tetején a távhőszolgáltatók számára szolgáló pályázatok keretében a telepítés nem támogatható, és a bio-fűtőmű számára szolgáló pályázatban sem valószínű, hogy az ott telepíteni tervezett napelemek költsége támogatható lesz.

A teljes tervezett telepítés összesen 1268 db 255 W-os napelemet (ebből 714 db a bővítésnél) tartalmaz, az összes beépített teljesítmény 323 kW (ebből 182 kW a bővítésnél). A tervezett éves termelés 330 214 kWh (ebből 179 478 kWh a bővítésnél), ez a felhasználás kereken 15%-át teszi ki. A becsült beruházási költség 143 550 000 Ft. A tervezett bio-fűtőmű bővítésnél azért valósítható meg nagyobb teljesítmény létesítése, mert a tetőfelületek eleve úgy tervezhetőek, hogy jelentős mennyiségű napelemet fogadjanak be.

**Kazánházak kiváltása**

A bio-fűtőmű kapacitás növeléséhez, megvalósul egyes hőkörzetek összekapcsolása és a bővített kapacitású fűtőművel való integrálása. Ennek eredményeképpen növelhető a fűtőmű kihasználtsága, lehetőség nyílik nyáron a használati melegvíz előállításához szükséges hőmennyiség megújuló energiaforrásból történő előállítására. Közvetett előnynek minősül továbbá, hogy a hőkörzetek összekapcsolásával a Rákóczi úti belvárosi kazánház teljes egészében kiválthatóvá válik, hasonlóan a lakóházak közelében üzemelő Mikes utcai gázkazánházhoz, ami a lakosok számára csökkenő helyi füstgáz és zaj-terhelést jelent.

A gázkazánházak kiváltása azért lehetséges, mert a Mikes-, Rákóczi- és Szent Flórián ellátási terület összevont teljesítmény igénye közelítőleg 20 MW, a bio-fűtőmű bővítését követően viszont a rendelkezésre álló nagyjából 14-15 MW biomassza és a Szent Flórián kazánházba beépített 8 MW gáz hőtermelő-teljesítmény biztonságos és gond nélküli ellátást tesz lehetővé csúcsidőszakban, azaz a december-január-februári fűtési időszakban is. Csúcsidőszakon kívül a Szent Flórián kazánház a tervek szerint csak időszakosan üzemelne, nyári üzemben a használati melegvíz előállítását a Mikes bio-fűtőmű végezné az érintett hőkörzetekben. A két kazánház beépített teljesítményén túl a Mikes kazánházban gázkazánok formájában tartalékként van fenntartva 9,6 MW kapacitás, tehát a három ellátási terület az év 365 napján minden körülmények között ellátható hőenergiával.

**Fogyasztói kör bővítése**

A cég hosszú távú stratégiájának megfelelően folyamatosan keressük az energetikai korszerűsítések eredményeképpen fokozatosan csökkenő hőértékesítés kompenzálásának lehetőségeit. Az elmúlt években hosszú idő után sikerült bővíteni a távhőszolgáltatást igénybevevők körét. Az új fogyasztók között egyaránt megjelentek Önkormányzati tulajdonú intézmények és társasházak. A társaságunk által kínált kedvező csatlakozási feltételek valamint a szolgáltatás nyújtotta előnyök, mint pl. a biztonság és komfort mind a beruházóknak mind a majdani fogyasztók számára vonzóak.

A már 2017-ben megkezdett hálózatbővítések mellett az idei évben is több társasház távhőre csatlakozatását tervezzük. A **Krúdy lakópark második (195 kW) és harmadik (195) ütem**ben épülő társasházai mellett a **volt Epcos telephelyen készülő két társasház (170 kW és 70 kW)** is távhővel lesz ellátva.

Az új lakossági fogyasztók mellett új fogyasztók távhőre kötése fog megvalósulni a volt **Epcos telephely**en. A meglévő épületek funkcióváltása és korszerűsítése új hőelosztási struktúra kialakítását követelik meg. A terület várható összhőigénye **900 kW** lesz.

A **Tófürdő** területén zajló komplex fejlesztés keretén belül a jövőben a távhő fogja biztosítani a medencegépházak, a műjégpálya gépház, az épülő fedett jégcsarnok valamint az új szálloda és rekreációs létesítmény hőszükségletét. A terület várható teljes hőigénye 3.000 kW lesz.

A volt városi strand helyén (2689/3 hrsz.) tervezett **Egészségház** épületének hőellátását szintén társaságunk fogja biztosítani. Mivel a terület viszonylag távol esik a meglévő távhőhálózattól, szigetüzemű kazánház létesítésére kerül sor a terület további fejlesztési lehetőségeinek figyelembe vételével. A kazánház beépíttet kapacitása első ütemben 250 kW lesz.

**Kazánházi beruházások**

Az idén beépítésre kerülő **3 db kondenzációs kazán**nak köszönhetően teljesen megújulnak a 11-es Huszár laktanya kazánházunk hőtermelő berendezései. A kibontásra kerülő kazánok **tartalék kapacitás**ként kerülnek üzembe helyezésre a Mikes és a Szent Flórián kazánházakban. Az idei évben a Mikes Kelemen utcai **faaprítékos kazán teljes falazat felújítása** mellett jelentős hidraulikai és mechanikai felújításokat fogunk elvégezni a telephelyen.

**Hőközpont és hőfogadó fejlesztések**

A hőközpontokban és hőfogadókban az üzemviteli tapasztalatok alapján meghatározott koncepció szerint kerülnek beépítésre korszerű megbízható elzáró, nyomástartó és szabályozó szerelvények. Az üzembiztonság további fokozása érdekében több hőközpontban is kiépítjük az automata szekunder rendszer töltésének lehetőségét.

Az idei évben az üzemeltetés szempontjából kiemelt üzemviteli szakaszhatáron, a Sylvester nyomda-benzinkút akna elzáróinak (2 db - DN200 golyós csap) cseréjére kerül sor. Az elzáró cserékkel egyidejűleg hidraulikai rövidzárakat építünk be a szakaszhatáron történő visszakeringetés biztosítása érdekében.

**Távhővezeték létesítés/korszerűsítés:**

A Mikes Kelemen utcai bio-fűtőmű kapacitásbővítés projekt kapcsolódó elemeként megvalósuló **összevont déli távhőkörzet** (Mikes apríték - Mikes gázkazánház- Szent Flórián kh. – Rákóczi kh.) elsődlegesen a Mikes ellátási területről kapja a hőt. Az összekötő vezeték közös szakasza DN 300 mérettel 1.185 méter nyomvonalon, a két kazánházhoz (Szent Flórián kh. – Rákóczi kh.) vezető szakasza DN 250 mérettel 1.216 méter nyomvonalon kerül kivitelezésre.

Az új fogyasztók távhőrendszerre kapcsolásának előfeltétele a szükséges csatlakozó vezeték kiépítése, így ezeknél a projekteknél kivétel nélkül modern előszigetelt hőtávvezeték kerül létesítésre.

Az új csatlakozások mellett különös figyelmet fordítunk a távvezetéki hálózat szükség szerinti rekonstrukciójára. Az elkövetkező időszakban a vezetékhálózatunk jelentős része fog megújulni részben saját forrásból, részben pedig a KEHOP 5.3.1. pályázat támogatási forrásából. Az idei évben kb. 760 m nyomvonalon végzünk teljes vezeték rekonstrukciót. Az idei évben is folytatjuk a korábbi években már megkezdett távvezetéki elzáró szerelvények szükség szerinti rekonstrukcióját.

**Mérés és szabályozás**

A mérések célja, hogy a mérés tárgyáról (hő, víz, villamos energia, stb. energiahordozókról) **megbízható** és leírható **információt s**zerezzünk, hiteles adatok álljanak rendelkezésünkre vezérléshez, szabályozáshoz vagy a fogyasztás elszámolásához.

Mérés-és szabályozás főcsoporton belül tovább folytatjuk - *2005. évi XVIII. törvény* hőfogadó állomásonkénti vagy épületrészenkénti hőmennyiségmérésre vonatkozó rendelkezése értelmében - a **hőközponti/hőfogadói almérőzéseket, szabályozásokat**.

**Koncentrátoros adatgyűjtők beszerzése a rádiós mérők leolvasásához:**

Társaságunknál mind a vízmérőknél, mind a hőfogyasztásmérőknél egyre nagyobb arányban alkalmazunk rádiós távleolvasási lehetőséggel ellátott eszközöket. Ezek száma az utóbbi években több ezres nagyságrendűre növekedett, így a hagyományos (walkby/driveby) leolvasás már rendkívül időigényes. Emiatt 2016-ban megkezdtük a koncentrátoros adatgyűjtők telepítését. Ezek a helyszínre kihelyezett eszközök begyűjtik, majd internetes kapcsolaton keresztül elküldik a központi szerverünkre a leolvasott mérőállásokat, így sokkal gyorsabban és nagyobb gyakorisággal állnak rendelkezésünkre a mérési adatok. Ezt a koncepciót vinnénk tovább az idei évben újabb eszközök telepítésével.

**Lejáró hitelességű hőmennyiségmérők cseréje:**

A 2018-ban lejáró hitelességű hőmennyiségmérők között akad néhány, amely típusa olyan, hogy az nem alkalmas a kialakítás alatt lévő okosmérő rendszerbe való beillesztésre, ezért ezeket a mérőket már nem célszerű hitelesíteni, helyettük új, gyári hiteles (okos)mérők beszerzését tervezzük.

Ezt a folyamatot célszerűen folytatnánk, mivel a távleolvasás esetében az adatok időben rendelkezésünkre állnak, a leolvasási hibák kiküszöbölhetőek, és azokon a területeken, ahol kialakításra kerül a fix adatgyűjtő rendszer már a helyszínre sem kell kimenni a leolvasáshoz. (A lakásmérők többsége azon a területen található ahol a koncentrátoros adatgyűjtőket kívánjuk elhelyezni.)

Mivel a mérők hitelessége lejár, így a hitelesítés és a mérők külső rádiómodullal történő ellátása együtt már többe kerülne, mint új rádiós lakásmérők beszerzése, ezért javasoljuk ezt a megoldást.

**Meddőkompenzáció kiépítése a fűtőművekben, hőközpontokban:**

Társaságunkra vonatkozóan készült Energetikai auditban szereplő energiahatékonyságot növekvő beruházási javaslatok között szerepel a Vízöntő és Rákóczi fűtőművekben fázisjavítás kiépítése, többi helyszínen ellenőrzés, javítás.

A tavalyi évben a Vízöntő utcában történt meg a fázisjavító berendezés telepítése, idén a többi helyszínen folytatnánk.

**Irányítástechnika**

I**rányítástechnikai beruházásainknál** a szigetüzemként működő **felügyeleti rendszer** előremutató fejlesztési lehetősége lenne a program központi szerveren történő összevonása, futtatása, egyben egy újabb verzióra váltással. Ennek legnagyobb előnye a teljes hálózatra kiterjedő monitorozás és adatgyűjtés. Csökkentené a hibákra történő reagálások idejét, az esetleges rendszerszintű hibák is könnyebben kinyerhetők lennének a komplett adathalmazból. Mindemellett a meglévő magas rendelkezésre állású szerverparkon történő kiszolgálás a rendszer biztonságát növelné (áramkimaradások, hálózati hibák okozta felügyeletkiesések stb.). További hasznos továbbfejlesztési lehetőség a hőközponti hőmennyiségmérők csatlakoztatása a felügyeleti rendszerhez. Ez megkönnyebbítené a hibakeresést, valamint akár energiamegtakarítással is járhat a felhasználási adatok alapján helyesbített paraméterek által.

A **vezérlés területén** kedvező tapasztalatok alapján javasolt a régi hőközpontok folyamatos átszerelése egységes rendszerre, legelsőként a távfelügyeletbe még be nem kötött hőközpontokban, valamint a legrégebbi, elavult végpontokon. Itt egyértelműen kimutatható a rendszer hatékonyabb működése (gyorsabb reagálás a környezeti értékekre, pontosabb paraméterállítási lehetőségek). A felügyeleten keresztül akár fűtési menetrendeken, paramétereken is azonnal változtatni tudunk, növelve az energiamegtakarítást és az ügyfeleink elégedettségét (ez jelenleg csak helyszíni programozással oldható meg).

A **szabályozás területén** legfontosabb feladat – amely egyben az energiamegtakarításban is nagy szerepet játszik – a kompakt szelepek beépítése. Rendszereink változó tömegáramúak, ezeknél a hőközpontoknál folyamatosan változik a szállított melegvíz mennyisége. Emiatt fontos hogy dinamikus szabályzókat építsünk be, mivel pontos szabályozás csak állandó térfogatáram esetén érhető el. Hőközponti felújítások során, valamint a meglévő, korszerűtlen szelepek helyett mindenképpen indokolt térfogatáram-korlátozóval egybeépített (kompakt) szelepek cseréje.

**A GDPR** (General Data Protection Regulation) az Európai Unió új adatvédelmi rendelete, amely 2018. május 25 napján lép hatályba és számos változást hoz a vállalkozások adatkezelésében. A szabályozás közvetlenül alkalmazandó minden olyan szervezetnél, amely személyes adatot kezel. A felkészülést cégünk is elindítja.

**Karbantartás és üzemfenntartás**

**Karbantartási** kiadásaink jelentős részét továbbra is kazánházaink és hőközpontjaink megfelelő üzemeltetése és szakszerű szervizelése képezi. A megfelelően végzett és ütemezett karbantartásokkal, a gyors reagálási idővel célunk a szolgáltatás kiesések legalacsonyabb, illetve az üzemelés biztonságának legmagasabb szinten tartása.

Karbantartási tevékenységünket az alábbi főbb csoportokra bonthatjuk:

* + **gázbiztonságtechnikai karbantartások** alatt elvégezzük kazánházaink kémény-és füstgázbekötéseinek ellenőrzését, tisztítását, a gázhálózatok karbantartását, a gázveszélyérzékelők karbantartását, ellenőrzését, gáznyomásszabályozók, gázégők karbantartását
  + **hőközponti karbantartásoknál** az elzárószerelvények, szelepek, szivattyúk, hőcserélők javítását, ellenőrzését, cseréjét végezzük el
  + **hőtechnikai karbantartások** magukba foglalják a hőmennyiségmérőkkel és nyomástartó berendezésekkel kapcsolatos összes teendőt
  + **kazánházi karbantartások** alatt megtörténik a kazánházi elzáró, szabályozó szerelvények átvizsgálása, javítása, kazánjaink szerkezeti átvizsgálása, nyomáspróbája
  + **távhővezetéki karbantartásoknál** elvégezzük a hálózat szakaszoló szerelvényeinek ellenőrzését, javítását
  + **villamostechnikai karbantartások** alatt megtörténik a frekvenciaváltók, hűtőventillátorok és a villamos szekrények tisztítása, karbantartása

A rendszeresen és tervezetten elvégzett karbantartások, állagmegóvási intézkedések jelentősen növelik hőtermelő berendezéseink, vezetékeink, szerelvényeink élettartamát, egyúttal javítják a hőtermelés és a hőszolgáltatás biztonságát.

Ingatlanjaink állagmegóvásához tartozik (saját és használatunkban lévő) hőközpontjaink, telephelyeink épületeinél a vakolatok javítása, falfelületek festése, fémfelületek, ablakok mázolása, telephelyeink műtárgyainak (pl. kémények, járda) állagmegőrzése.

**2018. BERUHÁZÁSI TERV**

|  |  |
| --- | --- |
| **Megnevezés** | **Tervezett összeg** |
| **KEHOP 5.3.1** |  |
| Kehop 5.3.1. Előkészítési és eljárási és díjak (közbeszerzés stb)\* | 50 000 000 |
| Mártírok tere - Malom u. távvezeték csere\* | 38 000 000 |
| 6 ütem akna - Tófürdő, hőközpontokkal - I. beruházási ütem\* | 60 000 000 |
| Krúdy III. ütem, Bakos föld alá tétele, távvezeték+hkp.\* | 23 000 000 |
| Paragvári 86. előtti úttest alatti szakasz\* | 6 700 000 |
|  |  |
| **Távveztéki beruházások** |  |
| 11-es Huszár u. 92. bekötő távvezeték rekonstrukció (áthúzódó tételek) | 60 000 |
| Hatütem aknától a Rohonci 29-39 felé távvezeték csere\* | 14 000 000 |
| Hétszínvirág óvoda és bölcsőde (Bem J. u. 33) szekunder távvezeték primeresítése (165 m nyomvonal, DN 100 m +Hkp áthelyezése)\* | 11 700 000 |
|  |  |
| **Új fogyasztók távhőre csatlakoztatása** |  |
| Krúdy 39 lakás I. ütem távvezeték+hkp.\* | 3 200 000 |
| Olad 23 lakás távvezeték+hkp. (áthúzódó tételek) | 250 000 |
| Krúdy II. ütem távhőre kötése és HKP kiépítése (39 db lakás)\* | 9 500 000 |
| Egészségház távhő rendszer kialakítása | 9 100 000 |
| EPCOS telephely távhő csatlakozás kh vásárlás, távvezeték fektetés és HKP-k kialakítása \* | 50 000 000 |
| Géfin 32 lakásos társasház távhőre kötése és HKP kialakítása\* | 3 500 000 |
| Géfin 15 lakásos társasház távhőre kötése és HKP kialakítása\* | 2 500 000 |
|  |  |
| **Hőközponti beruházások** |  |
| Március 15 Tér 1 frekvenciaváltós szivattyú beépítése\* | 600 000 |
| Autómata töltés kiépítése több helyen | 710000 |
| Golyóscsapok beépítése több helyen | 525000 |
| Rohonci 42. hkp megkerülő ág kiépítése a serkentő szivattyúnál lévő visszacsapó szelephez | 110 000 |
| Bem 12. hkp HMV előre-vissza a szakaszolhatóság miatt, 2-2 db. DN-80, DN-50 golyóscsapok beépítése (4 db elzáró) | 270 000 |
| Nyomda-benzinkút akna elzárók (2 db - DN200 gólyóscsap) cseréje és rövidzárak beépítése (4 db DN 50 - golyóscsap) | 700 000 |
| **Megnevezés** | **Tervezett összeg** |
| Vízöntő telephely fűtés szakaszolhatóság kiépítése (új szabályozással)\* | 750 000 |
| Szent Márton 37. hkp frekveciaváltó beépítés\* | 550 000 |
| Rákóczi kh táptartály szintjelző beépítése | 280 000 |
|  |  |
| **Kazánházi beruházások** |  |
| Mikes Faapríték tüzelésű kazán értéknövelő felújítás (falazat, salakdaráló, elektronikus, mechanikai, kinetikai beavatkozások) | 35 000 000 |
| Nagyhuszár telephelyre - II konténerbe 1 db 350 kW teljesítményű kondenzációs kazán beszerzése és beépítése\* | 6 850 000 |
| Nagyhuszár telephelyre - I konténerbe 2 db 400 kW teljesítményű kondenzációs kazán telepítése, meglévő kazán elbontása, konténer felújítása\* | 24 000 000 |
| Nagyhuszár telephelyről Flóriánra átszállított gázkazán beépítése és üzembe helyezése + tervezés és engedélyezés | 3 500 000 |
| Nagyhuszár telephelyről Mikesre átszállítandó gázkazán beépítése és üzembe helyezése\* | 3 500 000 |
| Mikes távvezeték szivattyútelep kiváltása 1db frekvenciavezérelt szivattyúra\* KEHOP 5.3.2 | 8 300 000 |
|  |  |
| **Mérés** |  |
| Előfizetős mérők beépítése | 150 000 |
| [IZAR MOBIL 2 szoftver beszerzés](mailto:IZAR@MOBIL%202%20szoftver%20beszerzés) | 300 000 |
| Koncentrátoros adatgyűjtők telepítése a rádiós mérők leolvasásához | 3 500 000 |
| Meddőkompenzáció kiépítése a fűtőművekben, hőközpontokban\* | 2 000 000 |
| Lejáró hitelességű hőmennyiségmérők cseréje | 4 750 000 |
|  |  |
| **Irányitástechnika** |  |
| Hőmennyiségmérők bekötése a távfelügyeleti rendszerbe (pilot) | 1 000 000 |
|  |  |
| **Számítástechnika** |  |
| Navision verzióváltás | 14 500 000 |
| Asztali és mobiltelefonok beszerzése | 600 000 |
| Számítógépek beszerzése | 1 600 000 |
| Egyéb kisértékű számítástechnikai eszköz beszerzés | 400 000 |
| Mobileszköz hőközponti leolvasáshoz | 350 000 |
| Veeam Backup Essentials szoftver beszerzése (3 éves szoftverkövetéssel) | 890 000 |
| Backup szerver beszerzés | 2 000 000 |
|  |  |
| **Megnevezés** | **Tervezett összeg** |
| **Épületek** |  |
| Ügyfélszolgálat elektromos és számítógépes hálózat átalakítás | 800 000 |
| Mérő raktár kialakítása a központi irodaházban | 50 000 |
| Sátor raktárba polcok beszerzése | 110 000 |
| Garázsba zárt szekrény beszerzése | 320 000 |
| Ügyfélszolgálat "Zöldülj velünk!" átalakítás | 4 000 000 |
|  |  |
| **Eszközök** |  |
| Klímaberendezés 1 emelet titkárság (Toshiba) | 310 000 |
| Klímaberendezés 1 emelet tervezési & kontrolling iroda (Toshiba) | 300 000 |
| Klímaberendezés Vízöntő u. TMK iroda | 230 000 |
| Kézi fűkasza HUSQVARNA 545RX kiegészítőkkel | 190 000 |
| Irodabútorok | 1 400 000 |
| Keretösszeg kis értékű tárgyi eszközökre | 3 000 000 |
| Elektromos autó hibaelhárításhoz | 7 900 000 |
| Elektromos autó | 7 900 000 |
|  |  |
| **2018. évi beruházás összesen:** | **425 705 000** |
| Ebből áthúzódó beruházás | 1. 60 000 |

**Az energiahatékony beruházások \*-gal kerültek megjelölésre.**

Az eszközök belső finanszírozás főbb formái:

* adózás utáni nyereség,
* KEHOP pályázatok,
* tartalékolások, amikor a korábbi évek tartalékba tett nyereségét használjuk fel,
* amortizációs leírásokból képzett alap.

A 2017. évről áthúzódó beruházások fedezetére a 2016. évi amortizáció szolgál.

A 2018. évi beruházások alapját a 2017.évi ÉCS (185.136 eFt) és a 2016. évi 2% feletti nyereség (304.163 e Ft) adja.

A KEHOP 5.3.1. keretében elnyert támogatás intenzitása 50%, melynek a 2018. évben megvalósítandó projekteknek megfelelő időarányos részt vettük figyelembe.

A 2017. évben keletkező 2% feletti nyereség - várható összege kb.121.000 e Ft - melyet 2019.12.31-ig kell energia hatékony beruházásra fordítani.

A beruházási terv következő projektjei a KEHOP-5.3.2 elfogadása esetén 2018-ban megvalósítandók:

|  |  |
| --- | --- |
| **Megnevezés** | **Összeg** |
| **KEHOP 5.3.2.** |  |
| KEHOP 5.3.2 Mikes Új biomassza fűtőmű létesítése I. ütem: kiviteli terv, közbesz elj.\* | 30 000 000 |
| MIKES telephely vásárlás | 50 000 000 |

****

**2018. KARBANTARTÁSI és ÜZEMFENNTARTÁSI TERV**

|  |  |
| --- | --- |
| **Megnevezés** | **Tervezett összeg** |
| Előre nem látható meghibásodások (területenként) | 48 000 000 |
| Munkagépek karbantartása/javítása | 500 000 |
| Keringető szivattyúk karbantart. | 160 000 |
| Aquacontrol berendezések ellenőrzése karbantartása | 350 000 |
| Frekvenciaváltók, hűtőventillátorok karbantartása | 350 000 |
| Villamos szekrények karbantartása összes kh | 400 000 |
| Kazánfüstcsövek szüks. szerinti cseréje | 3 000 000 |
| Kéménytisztítás területenként | 337 000 |
| Vízkezelés, laboratóriumi vizsgálatok | 7 440 000 |
| Lemezes hőcserélők és szennyfogó szűrők tisztítása | 700 000 |
| Csigahajtású elzárók zsírozása (2 Kodály,2 Olad) | 90 000 |
| Kazánok házi szerk. vizsg., nyomáspróbája | 1 000 000 |
| Gázégők, gázveszély érzékelők, gázrendszerek, gáznyom.szab. karb., | 4 000 000 |
| Vízöntő kh. hatósági szerkezeti vizsgálatok | 250 000 |
| Faapríték üzemű kazán vészhűtő és füstjáratok vegyszeres tisztítása | 1 500 000 |
| Vízöntő khi osztón 1-es, 2-es, kazánoknál DN-200 pillangó szelepek cseréje, golóscsapokra | 700 000 |
| Vízöntő khi osztón 3-as, 4-es, 5-ös, kazánoknál DN-150 pillangó szelepek cseréje, golóscsapokra | 675 000 |
| Rohonci 62. hőf. osztónál DN-100 pillangó szelep cseréje golyóscsapra | 60 000 |
| Pázmány 48. hőkozpont a távvezetéken lévő pillangószelepek cseréje golyóscsapra 2 db (DN200) | 390 000 |
| Mikes kh. faapríték távvezetéken 2 db Na200-as pillangó szelep cseréje golyóscsapra | 390 000 |
| Börtön hőközpont primer bejövő vezetékeken 2db golyóscsap cseréje | 125 000 |
| Szent Márton 37 Malom utcai távvezetéken 1 db pillangó szelep cseréje gólyoscsapra (DN200) | 195 000 |
| Szent Márton 16 előtti primer távvezetéken hajtóműházas golyóscsap cseréje vagy javítása 2 db (DN 200) | 390 000 |
| Mikes karbantartás | 4 900 000 |
| Vízöntő kh. villamos fogadó ajtajának felújítása, cseréje | 100 000 |
| 11-es huszár u. konténerek szerkezeti felújítása, beázás ellenni védelme | 700 000 |
| Magyar u. 1. olajjal szennyezett terület rekultivációja | 5 000 000 |
| GDPR rendelettel kapcsolatos egyéb költségek (audit) | 2 000 000 |
| Weboldal GDPR megfelelőség | 250 000 |
| Nyomtatási és nyomdaköltség | 5 500 000 |
| Épületek üzemeltetése, karbantartása | 11 630 000 |
| Gépjárművek, munkagépek karbantartása | 3 750 000 |
| Informatikai karbantartási, szoftverkövetési költségek | 13 434 000 |
| Irodaszer beszerzés | 1 000 000 |
| Védőital beszerzés | 300 000 |
| Saját tul. ingatlanok állagmegóvása | 7 070 000 |
| Idegen tul. ingatlanok állagmegóvása | 530 000 |
| Szivattyúk karbantartása | 1 800 000 |
| Villamos fogyasztás-mérők karbantartása, hitelesítése | 250 000 |
| **Megnevezés** | **Tervezett összeg** |
| Hőmennyiségmérők hitelesítése | 5 669 000 |
| Meghibásodás miatti hőmennyiségmérő-cserék | 1 750 000 |
| e-Post | 1 300 000 |
| Cégfigyelés | 100 000 |
| Pénzszállítás | 200 000 |
| **Összesen** | **138 235 000** |



**ENERGETIKAI TERV 2018**

**2018. ENERGETIKAI TERV**

**Hőértékesítés**

A hőértékesítési terv összeállításakor az elmúlt év értékesítési, illetve elsősorban az elmúlt három év hőmérsékleti adataira támaszkodtunk. Megfigyelhető, hogy a fűtési célú hőfelhasználás 2008-tól 2015-ig, csökkenő tendenciát mutat. A diagramon bemutatott kezdeti években elsősorban a korszerűsítések (fűtési rendszerek átalakítása, szabályozhatóság megteremtése, épületszigetelések) miatt csökkent az értékesítés.

Az elmúlt években megteremtettük a lehetőségét a szolgáltatott víz energiatartalmának teljeskörű mérésére. Erre egyrészt az energetikai számítások pontosítása, másrészt adatszolgáltatási kötelezettség miatt volt szükségünk. A diagramon látható értékek 2015-től már mért értékek a vízmelegítés terén is, míg a korábbi értékek a mért m3 felhasználásból kalkuláltak az összehasonlíthatóság érdekében. A 2017-es év január hónapja 10 éves negatív hőmérsékleti rekord volt. A -4,6°C-os átlaghőmérséklet okozta elsősorban a kiemelkedő hőértékesítési mennyiséget. Az idei tervben január hónapra már a tényadatot szerepeltetjük. Az átlaghőmérséklet e hónapban 2,8 °C volt. A fűtési célra átadott hőmennyiség 63.982 GJ, ami 69,6%-a, a 2017. januárban mért 91.896 GJ-nak.

Fűtési célú hőértékesítés az elmúlt három évben:

* 2015.: 345.974 GJ
* 2016.: 361.902 GJ
* 2017.: 381.924 GJ

A mérés kiépítésének megvalósítása révén az energetikai tervezés és az elemzés pontos adatokra tud támaszkodni. A havi felhasználási adatokat nem torzítják az elszámolásokból adódó időbeni eltolódások.

A fűtési célú hőfelhasználás tervezett mennyisége 363.357 GJ, mely 18.567 GJ-al kevesebb, mint az előző évi. Az eltérés legnagyobb oka az említett januári hőmérséklet különbség. A vízfelhasználást a 2017-es tényadatokkal kalkuláltuk.

A mennyiségi tervezés néhány, 2018-ra néhány csatlakozás előtt álló új felhasználóval kalkulál.

A mennyiségi adatokban a januári tényadatok már szerepelnek.

Éves hőértékesítési tervadatok kazánházanként:

|  |  |  |
| --- | --- | --- |
| **Kazánház** | **Tervezett felhasználás GJ** | **Megoszlás** |
| **11-es Huszár** | 690 | 0% |
| **Mikes** | 89 208 | 20% |
| **Rákóczi** | 45 377 | 10% |
| **Vízöntő** | 266 747 | 59% |
| **11-es Husz. laktanya** | 9 407 | 2% |
| **Szt. Flórián** | 39 616 | 9% |
| **Bagolyvár** | 1 713 | 0% |
| **Nyitra u.** | 1 175 | 0% |
| **Jászai** | 1 724 | 0% |
| **Összesen:** | 455 658 | **100%** |

|  |  |  |  |  |  |  |
| --- | --- | --- | --- | --- | --- | --- |
| **Tervezett hőértékesítés 2018.** | | | | | | |
| **Kazánház** | Összes felhasználás GJ | Fűtés összesen GJ | Lakossági fűtés GJ | Külön kezelt intézmény fűtés GJ | Egyéb fogyasztó fűtés GJ | Vízmelegítés összesen GJ |
| **11-es Huszár** | 690 | 690 | 657 | 0 | 34 | 0 |
| **Mikes** | 89 208 | 66 709 | 56 168 | 5 491 | 5 051 | 22 499 |
| **Rákóczi** | 45 377 | 40 999 | 14 495 | 19 425 | 7 079 | 4 378 |
| **Vízöntő** | 266 747 | 216 253 | 160 261 | 39 136 | 16 857 | 50 494 |
| **11-es Husz.laktanya** | 9 407 | 6 729 | 6 648 | 0 | 80 | 2 678 |
| **Szt.Flórián** | 39 616 | 28 041 | 23 783 | 3 552 | 706 | 11 575 |
| **Bagolyvár** | 1 713 | 1 036 | 1 036 | 0 | 0 | 677 |
| **Nyitra u.** | 1 175 | 1 175 | 0 | 1 175 | 0 | 0 |
| **Jászai, Epcos** | 1 724 | 1 724 | 1 200 | 0 | 524 | 0 |
| **Összesen:** | **455 658** | **363 357** | **264 248** | **68 778** | **30 331** | **92 301** |

Tervezési alapok:

* 2017. értékesítési tényadatok
* 2017. HMV mérési adatok
* 2013-2017. hőmérsékleti adatok
* Korrigálási képlet (átlaghőmérsékletre történő korrekció)
* A tervben néhány már szerződött bővítéssel kalkuláltunk
* 2018. január hónap tényadatok

A tervezés során az átlaghőmérsékletre történő korrigálás havi szinten értendő. Megfigyeltük azonban, hogy ugyanazon átlaghőmérsékletű hónapok között is jelentkezhet számottevő felhasználási eltérés. Ez elsősorban abból adódhat, hogy a hőmérséklet hónapon és napon belüli ingadozása esetén megváltozik a hőigény intenzitása.

Tervezési kockázatok:

* Időjárási körülmények
* Felhasználói szokások változása

**Gázmotor üzemelés**

A saját tulajdonban lévő gázmotorok jelenleg nem üzemelnek.

Rendelkezésre álló működő kapacitás:

Vízöntő telephely: 3 db motor összesen 1,65 MW villamos teljesítmény

Huszár laktanya telephely 1 db motor, összesen 0,21 MW villamos teljesítmény

Előrehaladott tárgyalásaink vannak a motorok üzemeltetésére vonatkozóan, reálisan május hónaptól számolhatunk indulással.

A motorok által megtermelt villamos energia nagy része a szerződött partner (várhatóan bérlő) által kerül értékesítésre, kisebb része a Vízöntő telephelyen kerül felhasználásra. A kialakítás alatt lévő konstrukcióval csökkenhet a telephely villamos energia költsége.

A motorok által megtermelt hőenergia teljes egészében a távhő rendszerben hasznosulhat.

A motorok üzemideje részben függ a villamos energia piaci értékesítési lehetőségeitől, továbbá a nyári időszakban a hőigénytől. A tervezett mennyiségek a hővásárlás szakaszban részletezve megtalálhatóak.

**Hővásárlás**

Vállalatunk két telephelyen tud vásárolni hőenergiát a Szombathelyi Erőmű Zrt-től. A gázmotorok üzemelése nagymértékben függ a villamos energia értékesítési lehetőségektől. A kereskedelmi szempontok mellett az üzemelés a területi hőigényekhez is igazodik.

A hőátadási tervadatok a Szombathelyi Erőmű Zrt. által megadott tervszámok. A 2017-es évben a teljes hőátadás 104.988 GJ volt, a tervezetthez képest 22,3%-kal több. A 2018-as évre hasonló mennyiséggel kalkuláltak összesen 104.065 GJ-t. A január havi átadás 10.214 GJ volt, a tervben 9.481 GJ szerepelt. Amennyiben a hővásárlás kisebb mértékű a tervezettnél, a fennmaradó hőigényt a Vízöntő és a Mikes u-i saját gázkazánjainkkal tudjuk kiszolgálni.

A Szombathelyi Erőmű Zrt. beépített hőteljesítménye a Vízöntő telephelyen 5,4 MW, a Mikes u-i telephelyen 1,3 MW.

Szombathelyi Erőmű Zrt. tervadatok:

|  |  |  |  |  |  |  |
| --- | --- | --- | --- | --- | --- | --- |
| Szombathelyi Erőmű Zrt. 2018. TERV | Gázfelhasználás | | | Hőátadás | | |
| Vízöntő | Mikes | Összesen | Vízöntő | Mikes | Összesen |
| *GJ* | *GJ* | *GJ* | *GJ* | *GJ* | *GJ* |
| Január | 19 894 | 3 258 | 23 152 | 8 899 | 1 315 | 10 214 |
| Február | 23 814 | 3 435 | 27 249 | 8 638 | 1 344 | 9 982 |
| Március | 29 276 | 3 200 | 32 476 | 10 538 | 1 241 | 11 779 |
| Április | 19 866 | 2 346 | 22 212 | 6 616 | 854 | 7 470 |
| Május | 14 357 | 2 356 | 16 713 | 3 997 | 839 | 4 836 |
| Június | 20 710 | 2 959 | 23 669 | 5 793 | 1 062 | 6 855 |
| Július | 21 762 | 3 612 | 25 374 | 6 089 | 1 317 | 7 406 |
| Augusztus | 17 656 | 3 241 | 20 897 | 4 921 | 1 170 | 6 091 |
| Szeptember | 25 147 | 3 540 | 28 687 | 7 188 | 1 286 | 8 474 |
| Október | 25 692 | 3 121 | 28 813 | 8 905 | 1 180 | 10 085 |
| November | 32 701 | 3 659 | 36 360 | 11 673 | 1 431 | 13 104 |
| December | 20 113 | 3 234 | 23 347 | 7 242 | 1 260 | 8 502 |
| **Összesen:** | **270 988** | **37 961** | **308 949** | **90 499** | **14 299** | **104 798** |

Januárban az előzetes tervhez képest több volt a hőátadás, ennek alapján várhatóan a Szombathelyi Erőmű Zrt. 2018-as tervadatai teljesülni fognak.

Saját gázmotorjaink üzemeltetésének lehetőségeit folyamatosan vizsgáljuk. Előrehaladott tárgyalások alapján jó esély van arra, hogy a berendezések 2018. májustól ismét üzembe állnak. Az üzemeltetés révén nő a termelői kapacitás rendelkezésre állás, valamint a Vízöntő telephelyen csökkenhet a villamos energia költség.

|  |  |  |  |  |  |  |
| --- | --- | --- | --- | --- | --- | --- |
| **Perkins és MDE motorok tervadatai 2018.** | Gázfelhasználás | | | Hőátadás | | |
| Perkins | MDE | Összesen | Perkins | MDE | Összesen |
| *GJ* | *GJ* | *GJ* | *GJ* | *GJ* | *GJ* |
| Január | 0 | 0 | 0 | 0 | 0 | 0 |
| Február | 0 | 0 | 0 | 0 | 0 | 0 |
| Március | 0 | 0 | 0 | 0 | 0 | 0 |
| Április | 0 | 0 | 0 | 0 | 0 | 0 |
| Május | 6 236 | 725 | 6 961 | 3 002 | 345 | 3 347 |
| Június | 3 116 | 379 | 3 495 | 1 500 | 180 | 1 680 |
| Július | 0 | 379 | 379 | 0 | 180 | 180 |
| Augusztus | 3 116 | 379 | 3 495 | 1 500 | 180 | 1 680 |
| Szeptember | 6 035 | 701 | 6 736 | 2 906 | 333 | 3 239 |
| Október | 6 236 | 725 | 6 961 | 3 002 | 345 | 3 347 |
| November | 6 035 | 701 | 6 736 | 2 906 | 333 | 3 239 |
| December | 6 236 | 725 | 6 961 | 3 002 | 345 | 3 347 |
| **Összesen:** | **37 010** | **4 714** | **41 724** | **17 818** | **2 241** | **20 059** |

**Földgáz felhasználás**

Vállalatunk minden telephelyén rendelkezik földgáz alapú hőtermelői kapacitással.

|  |  |
| --- | --- |
| **Beépített kapacitások (gázkazán)** | |
| **Telephely** | **MW** |
| Vízöntő | 44,2 |
| Mikes | 9,6 |
| Rákóczi | 11,0 |
| Szent Flórián | 7,8 |
| Huszár u-i laktanya | 3,3 |
| Egyéb kisebb telephelyek | 1,7 |
| **Összesen:** | 77,6 |

A felhasználói igények kielégítéséhez szükséges hőmennyiség azon részét, melyet egyéb forrásból (vásárolt, faapríték, saját gázmotorral termelt) nem tudjuk biztosítani, gázkazánokkal termeljük meg. A termelési szerkezet kialakítása figyelembe veszi a hatékonyságot és a gazdaságosságot is. A termelési szerkezet a szolgáltatás színvonalának biztosításának elsőrendűsége mellett, a hőtermelés aktuális költségeinek figyelembe vételével készül.

A földgáz felhasználás meghatározása a területen előállítandó havi hőmennyiség, továbbá a termelési és elosztási hatásfok értékek figyelembe vétele alapján történik. Egyes időszakokban a telephelyen termelt hő más területen kerül értékesítésre. Ilyen pl. nyári időszakban a Vízöntő – Rákóczi, vagy Mikes - Rákóczi kapcsolat, amikor a Rákóczi telephelyen a kazánok nem üzemelnek.

Tervezési alapok:

* Gázmotorok teljesítmény adatai: 32,5% villamos és 51,2% hő
* Kazánok teljesítmény adatai: Kazánházanként eltérő, 2017-es adatokat felhasználva.
* Területek várható összenyitása: május - szeptember: Vízöntő -Rákóczi.
* PB és SNG felhasználás: Felhasználással nem számolunk, tartalékot képeznek rendkívüli időjárási körülmények, meghibásodások esetére.
* Több kazánházban füstgázhasznosítókat építettünk be, a visszanyert hőmennyiség hatásfok javulásként fog jelentkezni.
* Január hó tényadat.

Tervezési kockázatok:

* Időjárási körülmények.
* Hatásfok változások.
* Mérés adatok hiányában a termelési és elosztási adatok pontatlansága.
* Egyéb hőtermelés (pl. faapríték) változásai.
* Erőmű Zrt. tulajdonában lévő gázmotorok üzemeltetése
* Távhő tulajdonában lévő gázmotorok üzemeltetése

|  |  |
| --- | --- |
| **Földgáz felhasználási terv 2018.** | |
| **Felhasználási hely** | **GJ** |
| **11-es Huszár út 4** | **789** |
| **Mikes Gázmotor** | **37 961** |
| **Mikes-Pázmány** | **48 774** |
| **Rákóczi** | **57 992** |
| **Vízöntő** | **545 150** |
| *Vízöntő kazán* | *237 152* |
| *Vízöntő GM* | *37 010* |
| *Vízöntő Wartsila* | *270 988* |
| **11-es Huszár út laktanya** | **12 789** |
| *11-es Huszár út laktanya kazán* | *8 075* |
| *11-as Huszár út laktanya GM* | *4 714* |
| **Szt. Flórián** | **48 047** |
| *Szt. Flórián kazán* | *48 047* |
| *Szt. Flórián GM* | *0* |
| **Bagolyvár** | **2 026** |
| **Nyitra u.** | **1 119** |
| **Jászai** | **525** |
| **Epcos** | **1 200** |
| **Földgáz felhasználás összesen:** | **756 371** |
| **Erőmű Zrt. összesen:** | **308 949** |
| **Saját gázmotor összesen:** | **41 724** |
| **Saját gázkazán összesen:** | **405 698** |
| **Saját berendezések felhasználása összesen** | **447 422** |
| **Földgáz felhasználás összesen:** | **756 371** |

**Mikes u-i faapírtékos fűtőmű**

Vállalatunknál jelenleg egy telephelyen, a Mikes u-i fűtőműben használunk fel faaprítékot hőenergia előállítására. A fűtőmű kapacitása 7,5 MW. A tapasztalat szerint az órai hőteljesítmény értéke 6,6 MW.

Az első két hónapban teljes havi üzemeléssel kalkulálunk napi 17 órában, így a termelt hő havi mennyisége 11.000-12500 GJ között várható. A termelés volumene az utóbbi évek tapasztalata alapján márciusban várhatóan alacsonyabb lesz, mivel a kazán megfelelő mennyiségű hőelvétel hiányában visszaterhel. Április – október időszaban nem számolunk termeléssel. Az őszi idény indulását az előző évi tapasztalatok szerint november közepére várjuk, decemberben ismét teljes kapacitással. 2018-ban összesen 41.567 GJ faaprítékos kazánnal termelt hővel kalkulálunk. Január hónapban 12.567 GJ volt a hőtermelés.

A felhasznált alapanyag fűtőértékének meghatározása nedvesség és tömegméréssel történik. A tapasztalatok szerint az alapanyag átlagos fűtőértéke 8.000-11.000 MJ/tonna. A beszállítóval kötött szerződés alapján törekedni kell a minél magasabb fűtőértékű alapanyag felhasználására. A kazán termelési hatásfokát figyelembe véve 4.000-6.000 tonna aprítékot fogunk felhasználni. A megtermelt hőmennyiség több összetevő együttes hatásának eredménye. Befolyásoló tényező az üzemelési teljesítmény (terhelés) valamint a felhasznált apríték minősége, nedvességtartalma. A 2013-as év végén a Mikes u-i telephelyre hídmérleget telepítettünk, valamint új nedvességmérő műszert is vásároltunk. A műszerek segítségével gyorsabb és pontosabb mérésekre van lehetőségünk.

|  |  |
| --- | --- |
| **Hőtermelés aprítékos fűtőműben** | |
| **Év** | **GJ** |
| 2011. | 49.108 |
| 2012. | 63.569 |
| 2013. | 56.471 |
| 2014. | 48.227 |
| 2015. | 46.983 |
| 2016. | 29.603 |
| 2017. | 42.714 |
| *2018. terv* | *41.567* |

**Januári tényadatok**

A tervkészítés során a januári energetikai adatok már rendelkezésre álltak, így azokat beépítettük a tervadatok közé. Ezek az adatok a következők:

* Hőértékesítés (Fűtés: 63.982 GJ)
* Földgáz felhasználás (Saját: 60.557 GJ; Erőmű: 23.152 GJ)
* Vásárolt hőenergia (Vízöntő: 8.899 GJ; Mikes: 1.315 GJ)
* Faaprítékos termelés (Hőtermelés: 12.567 GJ)

Füstgázhasznosítóból összesen 937 GJ volt a hővisszanyerés.

A vállalati összhatásfok a kiadott energia és a felhasznált energia hányadosa. Kiadott energia, a mért hőértékesítés 73.407 GJ. A felhasznált energia földgáz esetében pontos mérés alapú 60.557 GJ. A faapríték felhasználásnál a mérlegelt mennyiség és a szállítmányonként mért nedvességtartalomból állapítjuk meg az anyag hőtartalmát, ez januárban 17.203 GJ. A vásárolt hőmennyiségből 90%-os termelési hatásfokot feltételezve a hőátadásra fordított gázfelhasználás 11.349 GJ, így a teljes rendszer havi hatásfoka kb. 82,4%-os.

**Februári tényadatok**

A februári adatok a tervkészítés során még nem álltak teljes mértékben rendelkezésre, azonban a hőmérsékleti adatok és méréseink alapján minden bizonnyal jelentősen több lesz a hőértékesítés, ezáltal az energiafelhasználás is.

|  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- |
| **ENERGETIKAI TERVADATOK ÖSSZESÍTÉSE 2018.** | | | | | | | | | | | | | |
|  | **Január** | **Február** | **Március** | **Április** | **Május** | **Június** | **Július** | **Augusztus** | **Szeptember** | **Október** | **November** | **December** | **Év összesen** |
| **Mért hőértékesítés (GJ)** | 73 407 | 67 574 | 53 896 | 36 896 | 17 728 | 6 719 | 5 840 | 6 252 | 14 800 | 38 038 | 58 595 | 75 912 | 455 657 |
| **Mért hőenergia fűtésre (GJ)** | 63 982 | 58 862 | 45 236 | 28 883 | 10 287 | 487 | 420 | 397 | 8 052 | 30 094 | 50 045 | 66 611 | 363 356 |
| **Mért hőenergia vízmelegítésre (GJ)** | 9 425 | 8 712 | 8 660 | 8 013 | 7 441 | 6 232 | 5 420 | 5 855 | 6 748 | 7 944 | 8 550 | 9 301 | 92 301 |
|  |  |  |  |  |  |  |  |  |  |  |  |  |  |
| **Faaprítékból termelt hő [GJ]** | 12 567 | 10 500 | 3 000 | 0 | 0 | 0 | 0 | 0 | 0 | 0 | 4 000 | 11 500 | 41 567 |
| **Felhasznált apríték [tonna]** | 1 488 | 1 290 | 300 | 0 | 0 | 0 | 0 | 0 | 0 | 0 | 470 | 1 400 | 4 948 |
| **Felhasznált apírték [GJ]** | 17 203 | 14 964 | 3 600 | 0 | 0 | 0 | 0 | 0 | 0 | 0 | 5 640 | 16 800 | 58 207 |
|  |  |  |  |  |  |  |  |  |  |  |  |  |  |
| **Vásárolt hő [GJ]** | 10 214 | 9 982 | 11 779 | 7 470 | 4 836 | 6 855 | 7 406 | 6 091 | 8 474 | 10 085 | 13 104 | 8 502 | 104 798 |
|  |  |  |  |  |  |  |  |  |  |  |  |  |  |
| **Füstgázhasznosító [GJ]** | 937 | 305 | 300 | 260 | 140 | 55 | 35 | 35 | 110 | 240 | 320 | 370 | 3 107 |
|  |  |  |  |  |  |  |  |  |  |  |  |  |  |
| **GM-al termelt hő [GJ]** | 0 | 0 | 0 | 0 | 3 347 | 1 680 | 180 | 1 680 | 3 239 | 3 347 | 3 239 | 3 347 | 20 059 |
|  |  |  |  |  |  |  |  |  |  |  |  |  |  |
| **Földgáz felhasználás [GJ]** | 60 557 | 59 021 | 53 022 | 41 697 | 19 011 | 2 434 | 1 886 | 2 489 | 9 918 | 38 478 | 51 504 | 65 682 | 405 698 |
| **Földgáz felhasználás [Nm3]** | 1 749 837 | 1 705 472 | 1 532 426 | 1 205 193 | 549 524 | 70 414 | 54 558 | 71 998 | 286 799 | 1 112 185 | 1 488 662 | 1 898 004 | 11 725 073 |



**HUMÁNERŐFORRÁS TERV 2018**

Munkaerő terv célja megfelelő számú és összetételű alkalmazott biztosítása a szervezeti célok eléréséhez kellő időben és a megfelelő munkakörbe. Az emberi erőforrás stratégia a jövőre vonatkozóan fogalmazza meg az üzleti elképzelésekkel összefüggésben az emberi erőforrással kapcsolatos igényeket és teendőket.

A humán stratégia **célkitűzései:**

* biztosítsa a szervezet céljainak megvalósításához a megfelelő szakmai összetételű létszámot
* gyors és rugalmas alkalmazkodás képesség kialakítása
* teremtse meg a szükséges képzési feltételeket
* alakítsa ki a szervezeten belül a kívánt magatartásformákat
* biztosítsa a megfelelő teljesítményeket
* teremtse meg az elvárt teljesítmények eléréséhez szükséges eszközrendszert, a megfelelő légkört és a szükséges motivációt
* segítse elő a stratégiai menedzsment kiválasztását, felkészítését, a vezetési kultúra kialakulását
* járuljon hozzá a jó minőségű termék vagy szolgáltatás folyamatos eléréséhez.

Rövid távú tervünk középpontjában a termelés zavartalan ellátásához szükséges munkaerő biztosítása és racionális felhasználása áll.

**LÉTSZÁM ÉS BÉR TERV**

|  |  |  |  |  |  |  |
| --- | --- | --- | --- | --- | --- | --- |
| **Állománycsoportok** | **Létszámadatok (fő)** | | | **Éves kifizetett bér (e Ft)** | | |
| **Tény (előzetes)** | **Terv** | **Terv** | **Tény (előzetes)** | **Terv** | **Terv** |
| **2017** | **2017** | **2018** | **2017** | **2017** | **2018** |
| Fizikai dolgozók | 46 | 45 | 46 | 139 662 | 141 100 | 155 210 |
| Szellemi foglalkozásúak | 38 | 43 | 43 | 172 897 | 192 338 | 212 296 |
| **Teljes munkaidős összesen:** | **84** | **88** | **89** | **312 559** | **333 438** | **367 506** |
| Felügyelő bizottság | 5 | 5 | 5 | 7 440 | 7 240 | 7 240 |
| **Átlagos statisztikai állományi létszám:** | **84** | **88** | **89** | **319 999** | **340 678** | **374 746** |
| Közfoglalkoztatottak | 0 | 1 |  |  | Előreláthatólag a központi költségvetéstől kapott bérköltség támogatás mértéke a közfoglalkoztatottnak járó bér 100%-a. |  |

A tanulók és a megbízásos jogviszonyosok nem szerepelnek a bértervben. **A bérterv** sarokszámai 10 %-os emeléssel kerültek megállapításra. Vállalatunk január 01-től a hatályos 430/2016.(XII.15.) Korm. rend. alapján a kötelező minimálbér és garantált bérminimum emelésnek eleget tett.

**Bér-igényességi mutató**: a bérköltség és az összes termelési költség arányát mutatja: 0,12 12**%**

Bérköltség összege (2018) 374.746 eFt

Összes termelési költség (2018) 3.093.016 eFt

*Várható átalakulások a létszámban:*

1. természetes fogyás (halálozások, öregségi nyugdíjazás miatti létszámcsökkenés)

Bázis: Nyugdíjazás 2017. 3 fő

Nyugdíjazás 2018. 1 fő

1. ideiglenes munkamegszakítás (szülési szabadság, gyermekgondozási segélyt/díjat igénybe vevők, tartós betegség, hosszabb fizetés nélküli szabadság)

Szülési szabadság:

1 fő 2019. július GYED

1 fő 2018. december GYED

c. kilépések Bázis: 2017. évben: 13 fő

terv: 5 fő

d. belépések: Bázis: 2017. évben: 12 fő

terv: 8 fő

Az új belépők számára nélkülözhetetlen a mentor biztosítása, aki az új munkaerőt megismerteti az ellátandó feladataival, és bevezeti a dolgozót vállalati kultúránkba. Fontossá válik az utódok kinevelése belső erőforrásokból, az utódlás biztosítása **(successor planning).** Továbbá a sikeres működés érdekében létfontosságú a **kommunikációáramlás**. A megfelelő információáramlás biztosítása elengedhetetlen, a munkatársaknak tudniuk kell ki kicsoda a cégben, mit csinál, miért fontos a tevékenysége és az hogyan függ össze a többi terület munkájával.

Az írott orientációs anyagok a gyorsabb megismerést szolgáló alapvető információkat tartalmazzák: a szervezeti felépítést a szervezeten belüli szabályozókat a legfontosabb szervezeti és működési szabályokat (SZMSZ), technológiai szabályzatokat, valamint a munkáltatónál elfogadott etikai normákat, értékrendet.

# A munkáltató 39/2010. (II. 26.) Korm. rendelet módosítása a munkába járással kapcsolatos utazási költségtérítésről jogszabály alapján munkába járás költségtérítése címén 15 Ft/km összeget nyújt munkavállalói részére. A terv készítésekor figyelembe vesszük Munkahelyvédelmi Akcióterv kínálta lehetőségeket és kedvezményeket.

A TÁVHŐ Kft. 2 fő tanulót foglalkoztat tanulószerződés alapján **központifűtés és gázhálózat szerelő képzés** keretében. Társaságunk gyakorlati képzőhelyként működik, **gazdálkodó szervezetünk** a **tanulók** gyakorlati képzésével kapcsolatban felmerült képzési költségeit elszámolhatja a szakképzési hozzájárulásról szóló törvény, illetve a hozzá kapcsolódó kormányrendelet alapján meghatározott normatíva szerint a szakképzési hozzájárulás terhére.

Társaságunk 5 fő **megváltozott munkaképességű** munkavállalót foglalkoztat, költségük a **rehabilitációs hozzájárulás terhére kerül elszámolásra.**

**Társaságunk 2015. folyamán csatlakozott a szombathelyi duális gépészmérnök képzéshez, mely által a szakképzett munkaerő utánpótlás biztosításának lehetőségét látjuk.** A képzés egy hagyományos gépészmérnök BSc képzésre épülve, annak szakmai gyakorlati hátterét újragondolva valósul meg. A képzésben a hallgatók a hagyományos gépészmérnök BSc képzés ismereteinek ELTE karán történő elsajátítása mellett, hogy megfelelő gyakorlatot szerezzenek szakmájukban, gyakorlati és elméleti tudásukat is bővíthetik vállalatunknál tematikusan szervezett szakmai gyakorlatuk során.

2018. évben a kitűzött célok eléréséhez **módosított szervezeti struktúra felállítását** tartjuk szükségesnek. A szervezetfejlesztés célja a jelenlegi, és különösen jövőbeli mérethez illeszkedő szervezeti felépítést és **személyzeti létszámot létrehozni** a sikeres távhő növekedés (új fogyasztók távhőre kapcsolása, városi energiaszolgáltatás) előmozdítása érdekében. A szervezeti- működési folyamatok áttekintése után alapjaiban két szervezetfejlesztési szcenárió alakítható ki: a **divíziók közötti feladat átcsoportosítások,** ill. **az értékesítési igazgató** beillesztése a szervezetbe, aki a piacszerzésért felel. A humánerőforrás piac kutatása során megállapítható, hogy megfelelő szakképzettséggel rendelkező munkavállalót jelenlegi céges bérszínvonalunk mellet nehéz találni. Alternatív megoldási lehetőségnek tekintjük a cégen belüli munkavállalói átcsoportosítást. Alternatíva lehet még - új munkakörként – **értékesítő munkatárs alkalmazása**, akinek feladata új ügyfelek felkutatása, üzleti tárgyalások szervezése, értékesítési stratégia kialakítása.

**A Szombathelyi Távhőszolgáltató Kft. új szervezeti sematikus felépítése**

# Ügyvezető igazgató

**gazdasági igazgató**

**tervezési és kontrolling vezető**

**MŰSZAKI IGAZGATÓ**

**jogi osztály**

**minőségirányítás, környezetvédelem**

**ÉRTÉKESÍTÉSI IGAZGATÓ**

**INFORMATIKA irányítástechnika**

**KÖNYVELÉS**

**HÁTRALÉKKEZELÉS ÜGYFÉLSZOLGÁLAT**

**logisztika**

**energetika, mérés**

**kontrolling**

**üzemvitel**

**karbantartás, beruházás**

**piacszerzés, új fogyasztók**

**TITKÁRSÁG**

**Belső ellenőr**

**értékesítő**

**MARKETING**

**Képzési és OKTATÁSI terv**

# A munkavállalók képzésének célja a szervezet rövid és hosszú távú szakemberszükségletének kielégítése, ill. a képzés segíti a változásokhoz való alkalmazkodást.

|  |  |  |  |
| --- | --- | --- | --- |
| **Megnevezés\*** | **Fő** | **Tervezett képzési díj** | **Megjegyzés** |
| Földmunka-, rakodó - és szállítógép kezelő (homlokrakodó) | 2 | 180 000 | GINOP-6.1.5-17 pályázat |
| Építő-és anyagmozgató gépkezelő (targonca) | 3 | 270 000 | GINOP-6.1.5-17 pályázat |
| Építő- és anyagmozgató gép kezelője - Emelőgépkezelő (kivéve targonca) | 2 | 180 000 | GINOP-6.1.5-17 pályázat |
| Kazánkezelő (2-12t/h között) | 2 | 628 000 | GINOP-6.1.5-17 pályázat |
| Kazángépész | 1 | 258 000 | GINOP-6.1.5-17 pályázat |
| TÜV Minősített hegesztő | 1 | 285 000 | GINOP-6.1.5-17 pályázat |
| Összevont pályázatíró tanfolyam | 1 | 170 000 | GINOP-6.1.5-17 pályázat |
| Munkavédelmi technikus | 1 | 180 000 | GINOP-6.1.5-17 pályázat |
| Tűzvédelmi előadó | 1 | 180 000 | GINOP-6.1.5-17 pályázat |
| Adótanácsadó | 1 | 280 000 | GINOP-6.1.5-17 pályázat |
| Pénzügyi-számviteli ügyintéző | 1 | 190 000 | GINOP-6.1.5-17 pályázat |
| Angol C1 3 1 141 – C1 szint kombinált-üzleti képzés (B1.1 modul, B1.2 modul, B1.3 modul) (alapfokú nyelvvizsgára felkészítő tanfolyam) | 1 | 350 000 | GINOP-6.1.5-17 pályázat |
| Számítástechnika MS Office | 20 | 2 000 000 | GINOP-6.1.5-17 pályázat |
| Szervezeti hatékonyság növelése | 44 | 3 120 000 | GINOP-6.1.5-17 pályázat |
| Asszertív kommunikáció | 39 | 5 600 000 | GINOP-6.1.5-17 pályázat |
| Üzleti kommunikációs készségfejlesztő tréning | 23 | 7 860 000 | GINOP-6.1.5-17 pályázat |
| Távfelügyeleti szoftver felhasználói oktatás | 1 | 0 | GINOP-6.1.5-17 pályázat |
| Hőközponti szabályzók programozása oktatás | 1 | 0 | GINOP-6.1.5-17 pályázat |
| Adatvédelmi tisztviselő képzés | 2 | 150 000 |  |
| GDPR online képzés | 1 | 15 000 |  |
| Kazánkezelő/megújító | 1 | 29 000 |  |
| Kazángépész/megújító | 1 | 29 000 |  |
| Épületdiagnosztika /fűtés, hmv/ | 4 | 40 000 |  |
| Netacademia | 1 | 300 000 |  |
| Folyamatmenedzsment |  |  |  |

# \* A terv nem tartalmazza a konferenciák, tanulmányutak, szakmai napok, fórumok, szemináriumok díját.

A dolgozók továbbképzését, ismereteiknek szélesítését szolgálja a szakkonferenciákon, tanulmányutakon, szakfórumokon, szakmai továbbképzéseken való részvétel. Jellemzően a MATÁSZSZ szervezésében tartott szakmai konferenciákról van szó, ill. partnerek által vagy szakmai szervezetek által rendezett szakfórumokról.

A konferencia részvételek mellett hasznosak az egyes munkakörökhöz kapcsolódó szakmai egyeztetések társcégekkel. A szakmai fejlődési lehetőség adott lesz a konferenciákon kívül, egyéb témákban, több munkatárs számára is.

**MUNKAÜGYI KAPCSOLATOK**

A munkaügyi kapcsolatok a gazdasági élet kulcsszereplői, azaz a munkáltatók, a munkavállalók (ill. kollektív érdekképviseleteik, pl. a szakszervezetek) és az állam (ill. a gazdasági kormányzat) közötti kapcsolatok, egyezkedések és intézkedések rendszere, amelyek fontos szerepet játszanak a munkaerő-piaci folyamatok koordinálásában, a politikai döntéshozatal és a szociális törvényhozás befolyásolásában.

Cégünknél működő **szakszervezet**, a Helyiipari és Városgazdasági Dolgozók Szakszervezete 2000 (HDVSZ 2000) tagja. A vállalati **kollektív szerződésünk szabályozza** a munkaviszonyból származó jogokat és kötelezettségeket, ezek gyakorlásának, illetve teljesítésének módját, az ezzel kapcsolatos eljárási rendet és a kollektív szerződést kötő felek közötti kapcsolatrendszert.

Vállalatunknál **üzemi tanács**működik, mely a munkaügyi kapcsolatok területén a munkavállalók számára részvételi jogokat biztosít. A munkavállalók az egészséget nem veszélyeztető és biztonságos munkavégzéssel összefüggő jogaik és érdekeik képviseletére **munkavédelmi képviselőket** választottak.

Társaságunknál **esélyegyenlőségi referens** működése biztosítja a munkavállalók számára az egyenlő elbánásmódot és a meghatározott hátrányos helyzetű dolgozói csoportok foglalkoztatási pozíciójának figyelemmel kísérését. **Esélyegyenlőségi tervünk** keretein belül, a 2003.CXXV. egyenlő bánásmódról és az esélyegyenlőségről szóló törvény szerint biztosítjuk dolgozóink számára, hogy minden ember egyenlő méltóságú személy, és számos védett tulajdonságú célcsoportot jelölünk meg, amelyekkel szemben tilos a hátrányos megkülönböztetés, jogsértés esetén számukra jogvédelmet biztosítunk.

# TELJESÍTMÉNYÉRTÉKELŐ RENDSZER (TÉR)

# JUTALMAZÁS, PREMIZÁLÁS

A Szombathelyi Távhőszolgáltató Kft. működésének eredményessége munkatársai egyéni hozzájárulásától függ. Az egyéni hozzájárulás mértékét, egyrészt a munkavállaló egyéni kompetenciái (tudás, ismeret, képességek), másrészt a távhő iránti elkötelezettsége, motiváltsága és a változásokhoz való aktív alkalmazkodási készsége határozza meg.

A Teljesítményértékelési Rendszerben (TÉR) nemcsak az egyéni teljesítmények értékelése és mérése valósul meg, hanem javaslat is születik azok fejlesztésére, támogatva és lehetővé téve a magasabb egyéni és szervezeti teljesítményt is.

A teljesítményértékelés fő feladata, hogy az egyéni célokat összehangolja a szervezeti célokkal. A munkatársak teljesítményének értékelése mind a munkáltató, mind pedig a munkavállaló számára nagyon fontos. Így fejleszthető az egyén teljesítménye, növelhető a motivációja, és elkötelezettsége a cég iránt. A **teljesítményértékelő rendszer** kidolgozásával és bevezetésével cél, hogy a kollégák lojalitása, elkötelezettsége, motiváltsága, strukturált munkavégzése erősödjön. Meghatározott időközönként (jellemzően 0,5 – 1 évente) minden munkatársat saját vezetője, az adott munkakörhöz rendelt vállalatstratégiai- és szakterületi kompetenciák és mutatószámok alapján értékel. Az értékelés önmagában is jó hatással lehet a szervezet kultúrájára, de lehetőséget biztosit a teljesítményértékelő rendszer összekötésére más rendszerekkel, mint pl.: ösztönzés, karrierprogram, bérfejlesztés. A munkakörre lebontott kompetenciák és mutatószámok meghatározása lehetőséget biztosít az objektív alapokon történő munkateljesítmény értékelésére.

A munkakörökhöz rendelt mutatószámoknál két kategóriát különböztetünk meg: a kompetenciák érvényesülését vizsgáló ún. **kompetencia mutatókat**, valamint az adott időszakra szóló célfeladatok teljesülését mutató ún. **eredményességi mutatókat**. Előbbiek állandónak tekinthetők (mindaddig, míg az adott munkakörhöz tartozó követelményprofil meg nem változik), míg az utóbbiak az adott időszak stratégiai céljai alá rendelt feladatoknak megfelelően változnak.

A teljesítményértékelő rendszer az üzleti célok teljesüléséhez, a cég eredményességéhez való egyéni hozzájárulás. A TÉR-nek, mint motivációs eszköznek alkalmasnak kell lenni, az egyéni teljesítmény növelésére, a kiemelkedő teljesítmény megkülönböztetésére és elismerésére. A TÉR szolgálja az egyéni teljesítmények javulását, valamint az együttműködő munkahelyi légkör kialakulását és fenntartását.

A TÉR rendszeréhez működéséhez módszertani kézikönyv készül. A TÉR rendszer bevezetésének feltétele, hogy a Szombathelyi Távhőszolgáltató Kft.-nél „Jutalmazási és premizálási” szabályzat kerüljön jóváhagyásra.

A munkáltató által a nem vezető munkavállalók számára a tárgyévi üzleti tervben biztosított egyéb juttatások: cafeteria, 13. havi munkabér, jutalom, pótlékok, munkaruha, védőruha, segélyek, életpálya jutalmazás, önkéntes kölcsönös biztosítás, egészségbiztosítás, munkáltatói kölcsön, fizetési előleg, stb.

Célkitűzéseinket ismertetjük **a cég alkalmazottjaival** is, mert nekik szintén tudniuk kell az elvárásokat és következményeket ahhoz, hogy jó irányba tudják terelni a tőlük függő folyamatokat. Negyedévente megjelenő **belső információs újságot** működtetünk. Célunk a hatékony belső kommunikációs rendszer létrehozása, amely különféle csatornákon keresztül folyamatosan tájékoztatja a munkatársakat a TÁVHŐ Kft-ről és környezetéről.

**A választható béren kívüli juttatások (cafeteria) rendszere**

A béren kívüli juttatási rendszer keretében a Szombathelyi Távhőszolgáltató Kft-nél a következő keretösszegek kerülnek megállapításra:

Alapjuttatás 25.000 Ft/hó/fő. Ezen kívül a középvezetők és vezetők 30.000 Ft/hó/fő, a felsővezetők pedig 35.000 Ft/hó/fő juttatásban részesülnek.

A fenti összeg a juttatás után fizetendő adó összegét is tartalmazza.

**2018. évre 85 fővel az éves várható összeg: kb. 26.700 eFt**

Cafeteria juttatások 2018-ra: SZÉP- kártya, készpénzkifizetés béren kívül, iskolai utalvány, kultúra utalvány, sport utalvány, k**ockázati életbiztosítás (élet- és egészség), bölcsődei, óvodai ellátás, szolgáltatás biztosítása, egészségpénztári befizetés.**



**MARKETING TERV**

**2018**

**A ZÖLD TÁVHŐSZOLGÁLTATÁSÉRT!**

Társaságunk feladata a lakossági, közületi és kommunális fogyasztók fűtési és melegvíz-igényének folyamatos biztosítása. Kiemelten kezeljük a fogyasztók **teljes körű kiszolgálását és a szolgáltatás komfortjának javítását.**

**Társaságunk stratégiájának sarokpontjai:**

* A **környezetvédelmi és fenntarthatósági** szempontok érvényesítése, a levegőtisztaság védelme.
* **Energiatakarékosság** megvalósítása, **egyedi fogyasztásmérés** feltételrendszerének elősegítése.
* A fogyasztók szociális helyzetétől függetlenül az **alapszolgáltatás fenntartása**
* **Hazai elkötelezettségű vállalkozásként** az önkormányzati vagyon megőrzése, gyarapítása.

**távhő ökocímke**

A távhő ökocímke elsődleges célja, hogy a felhasználónak legyen **hiteles információja** az ingatlanát ellátó távhőszolgáltatással kapcsolatban, tisztában legyen annak hatékonyságával, korszerűségével vagy a környezetre gyakorolt hatásával. Szeretnénk ezzel elindítani egy folyamatot, amelynek jövőbeni végső állomása, hogy a távhőt, annak pozitív lakossági megítélése okán, az ingatlanfejlesztők egy-egy új beruházás megtervezésekor a **gázközponti fűtés lehetséges alternatívájaként kezeljék.**

A távhő ökocímke másrészt ösztönzőként is szolgál az egyes távhőszolgáltatók számára, hogy ne csak megvalósítsanak bizonyos fejlesztéseket, de azt kommunikálják is a felhasználóik felé, hiszen egy hatékonyságot növelő és/vagy zöld beruházás jelentősen megváltoztathatja egy ingatlan értékét vagy akár egy környék megítélését.

**EGYÜTTMŰKÖDÉS A TÁVHŐ SZAKMAI SZERVEZETTEL - MATASZSZ**

A Szombathelyi Távhőszolgáltató Kft. tagja a távhőszolgáltatók országos érdekképviseletét ellátó Magyar Távhőszolgáltatók Szakmai Szövetségének (MATASZSZ). A Szövetség, mint **a hazai távhő-szektor érdekérvényesítő és érdekképviseleti szervezete** az alábbi fontosabb feladatokat látja el:

**VÁRHATÓ ESEMÉNYEK**

Vállalatunk folyamatosan részt vesz olyan helyi rendezvényeken, melyek kapcsolódnak az energia-megtakarításhoz, a környezetvédelemhez vagy nagy tömegek számára lehetőséget biztosítanak a távhő környezetbarát megismertetésére. A rendezvények célja, hogy az ekkor megvalósított programok elősegítsék – különösen az ifjúság körében a távhőszolgáltatás környezetpolitikai, társadalmi, energetikai hasznainak megismerését. A Szombathelyi Távhőszolgáltató Kft., mint városi szolgáltató tudatosan tesz a környezet tisztaságáért, szemléletet formál, mindezt hiteles információkkal. A Távhő Kft. szórakoztat és előtérbe helyezi a gyerekeket. A Távhő Kft. együttműködésekben, közösségek létrehozásában gondolkodik.

**Tervezett rendezvények:**

* Távhőszolgáltatás napja- ORSZÁGOS RENDEZVÉNY
* Föld napja – Együttműködés Szombathely városával
* Öko-majális–városi környezetvédelmi nap
* Herényi virágút
* Szent Iván éj
* Joskar-ola Napok
* Kutatók éjszakája

Az események sora bővülhet a 2018. évi aktuális szombathelyi rendezvények tükrében.

**TÁRSADALMI FELELŐSSÉGVÁLLALÁS (CSR) – IFJÚSÁGI SZEMLÉLETFORMÁLÁS**

Vállalatunk a Bercsényi Miklós Általános Iskolával 2012-től együttműködési nyilatkozattal rendelkezik, melynek keretében a környezettudatos távhőszolgáltatás eredményeit ismertetjük a tanulókkal, dolgozókkal.

A társadalmi felelősségvállalás jegyében cégünk – anyagi lehetőségének függvényében- egy szombathelyi **óvodának, bölcsödének adományoz**. Eddig a szombathelyi Napsugár Óvoda és a Fogaras utcában található Meseház bölcsőde, a Hétszínvirág Óvoda és a Szivárvány Óvoda, Gazdag Erzsi Óvoda kisgyermekei örülhettek az újonnan kapott ajándékoknak.

***ZÖLDÜLJ VELÜNK!***

**A SZOMBATHELYI TÁVHŐSZOLGÁLTATÓ KFT. SZEMLÉLETFORMÁLÓ PROGRAMJA**

**A TUDATOSSÁG programja**

A Szombathelyi Távhőszolgáltató Kft. társadalmi felelősségvállalásáról alkotott egyik alapelve, hogy az általunk nyújtott szolgáltatás értéke csak abban az esetben emelkedik, ha a gazdasági fejlődés környezettudatos gondolkodásban valósul meg. A megújuló energiaforrások egyre nagyobb mértékű felhasználása hozzájárul a széndioxid kibocsátás, és ezzel együtt a globális felmelegedés csökkentéséhez, valamint a háztartások energiafüggőségének mérsékléséhez is.

Újabb beruházásaink célja a fenntartható szemléletmód gyakorlati alkalmazásán túl Szombathely tiszta levegőjének megóvása, valamint városunk lakói számára egészségesebb, TUDATOSABB környezet létrehozása.

**Program elnevezése: „***Zöldülj velünk!”* – a program szakmailag hiteles, valós ismeretekre épül a fenntartható jövő témájában.

**A PROGRAM CÉLJA**

* Felkelteni a gyermekek érdeklődését a környezet megóvása, a távhőszolgáltatás iránt.
* Bemutatni a különféle energiaforrások környezetünkre gyakorolt hatását, kiemelten kezelve a távfűtést, azon belül a faaprítékos bio-fűtőmű kazán előnyeit, hatásait.
* Bio-fűtőmű kommunikáció: tiszta kép kialakítása arról, hogy milyen fejlesztésre készül a cég, annak milyen hatásai vannak a környezetre.
* Távhőszolgáltatással kapcsolatos gyakorlati példákkal illusztrálni a fenntartható viselkedésmód pozitív hatásait.

**CÉLCSOPORTOK**

A célcsoportok kiválasztásánál fontos szempont, hogy a kiválasztott célcsoportoknak amég nem rögzült elképzeléseik vannak a témában, így az új információk, ismeretek befogadása hatékonyabb. Mindemellett a gyerekek leginkább befolyásolják a velük együtt élő felnőtteket, szüleiket, a program nem titkolt célja, hogy a programban megszólított gyerekek által az ismeretek a felnőttekhez is eljussanak. Gyermekkorban az életkori sajátosságból fakadó kíváncsiságnak köszönhetően a gondolkodás nyitott és rugalmas a megszokottól eltérő megoldásokra. A legkisebbek az új ismereteket könnyen rögzítik és építik be. Tapasztalatok szerint a környezettudatos gondolkodást is leginkább gyermekkorban érdemes megalapozni, így válhat csak értékrenddé felnőttkorban. Célcsoportok:

* óvodáskorúak (3-7 éves korig),
* felső tagozatosok (11-14 éves korig),
* családok, távhő felhasználók, már meglévő ügyfelek.

**A SZEMLÉLETFORMÁLÓ PROGRAM ELEMEI**

1. **Érzékenyítő tartalmak átadása interaktív mese és ismeretterjesztő előadások formájában – óvodások számára**

* 25 perces interaktív mese

**Mese címe: Devecsery László: Kalandozók kalandjai**

**Cél: az 50. meseelőadás!**

Az óvodás korosztályt érintő program középpontjában a távhő kabalafigurája áll. A „Hőmanó” a „Zöldülj velünk!” program óvodásoknak szóló kampány központi szereplőjeként folytatja útját. A „Hőmanó” munkanévre hallgató figura egy interaktív mese keretein belül ismeri meg a gyerekekkel együtt a témát, változatos kalandokon keresztül. A témák a következők:

* energia
* megújuló energia fajtái
* a távfűtés előnyei
* megújuló energia távfűtéssel kapcsolatos felhasználása, haszna, előnyei
* a faapríték haszna, hatása a környezetre

1. **Érzékenyítő interaktív előadások megszervezése és lebonyolítása, az általános iskola tanulói számára**

**„Hogyan látja a hőkamera?” – akkreditált általános iskolai előadássorozat**

* 45 perces interaktív, akkreditált előadás és iskolai vándorkiállítás

Interaktív előadás tervezett tartalma:

* mi az energia?
* megújuló energia fajtái
* a távfűtés előnyei
* megújuló energia távfűtéssel kapcsolatos felhasználása, haszna, előnyei
* a faapríték haszna, hatása a környezetre (pl: mérettől függően mekkora mennyiségű üvegházhatású gázkibocsátás elkerülését éri el, egy–egy bio-fűtőmű kazán üzemeltetése)
* hogyan győzzük meg a környezetünket a megújuló energia felhasználás előnyeiről?

1. **Együttműködési program kialakítás cégekkel, intézményekkel**

Cégeket érzékenyítő program, közös” Zöldülj velünk!” akció, energia megtakarítási tájékoztató programsorozat, szakértők felkérése előadásra.

1. **Lakosságot érzékenyítő kommunikációs stratégia kialakítása**

A kommunikáció célja, hogy: nyugalmat, biztonságérzetet sugározzon; érdeklődést keltsen a projekt iránt; kíváncsivá tegye a lakosságot a fenntartható megoldásokkal kapcsolatban; elérje a lakosságnál, hogy támogatói attitűddel forduljon a projekt felé.

1. **Program beépítése és megjelentetése a távhő marketing kommunikációjában**

A „Zöldülj velünk!” kampány a Távhő Kft. marketing kommunikációjának is aktív részévé válik, annak érdekében, hogy:

* a kampány könnyebben azonosítható legyen a távhővel
* megerősítésre kerüljön, hogy a kampány mondanivalója a társaság társadalmi felelősségvállalásának része
* pozitív élményeket kapcsoljanak a felhasználók a távhőhöz, a társasághoz

**„ZÖLDÜLJ VELÜNK!” KAMPÁNY KOMMUNIKÁCIÓS TERVE**

A kampány célcsoport függően, különböző kommunikációs csatornákon keresztül kommunikál:

1. lakossági kommunikáció: helyi sajtóorgánumok – PR cikkek, fizetett hirdetések, televíziós megjelenések,
2. Távhő Kft. fogyasztókkal való kommunikáció:
   1. számla mellé csatolt program ismertetők, ügyfélszolgálaton gyereksarok átalakítása a *Zöldülj velünk!* kampány arculati és tartalmi tematikájára,
   2. weboldalon: *Zöldülj velünk!* menüpont üzemeltetése és feltöltése az aktuális kampány hírekkel, weboldal nyitóoldalra elhelyezett kampány szlogen,
   3. új ügyfélszolgálati arculat kialakítása: zöld- távhő, megbízható, biztonságos, kényelmes
   4. Távhő Kft. – *Zöldülj velünk!* Facebook profil menedzselése
3. lakossági kommunikáció, fogyasztói kommunikáció és célcsoport kommunikáció, városi kulturális és közéleti programokon való megjelenés,
4. célcsoport kommunikáció, iskolák, óvodák, együttműködés cégekkel, intézményekkel: plakátok kihelyezése, személyes megkeresések, bio-fűtőmű makett.

**PROGRAM VÁRHATÓ HATÁSAI**

Az érintett gyerekek felismerik saját lehetőségeiket, amelyekkel maguk is hozzájárulhatnak környezetük megóvásához, és a kialakult pozitív attitűdöt környezetük felé is közvetítik. A játékos tudásépítés során, olyan a távfűtéssel kapcsolatos valós ismeretekre tesznek szert, mely ismeretek birtokában pozitívan gondolkodnak akár az otthonuk melegéről gondoskodó távfűtésről is, megértik működést és előnyeivel is tisztában lesznek. A családok esetében a legfontosabb, hogy ismereteket szerezzenek a megújuló energiaforrások – elsősorban a faapríték – előnyeiről, és felismerjék választásaik következményeit.

**MARKETING KÖLTSÉGTERV 2018\***

|  |  |
| --- | --- |
| **MEGNEVEZÉS** | **2018** |
| **TERV** |
| **Média megjelenések** | 3 100 000 |
| **Távhő pozitív imázs kampány** | 5 000 000 |
| **Reprezentációs anyag** | 1 000 000 |
| **Kiadványok** | 850 000 |
| **Céges rendezvények (kirándulás, nőnap, mikulás, karácsony, stb.)** | 2 000 000 |
| **Távhős események** | 2 000 000 |
| **Egyéb reklám, akciók, események** | 500 000 |
| **CSR ajándék** | 350 000 |
| **Összesen:** | **14 800 000** |

**\***A terv nem tartalmazza a Szombathely Megyei Jogú Város Önkormányzat, ill. az E-on Energiatermelő Kft. oldaláról jelentkezett szponzorációs díjakat. Az összeg nem tartalmazza az esetleges járulékfizetési kötelezettségeket.